''Zvezdomanija'' ne jenjava - I Bari ''čeka titulu''! - Sportske.net\n''Zvezdomanija'' ne jenjava - I Bari ''čeka titulu''!\nI dok je u Srbiji borba sa poplavama odložila najavljeno slavlje na Marakani, van granica naše zemlje ''zvezdaška'' euforija i dalje traje.\nFoto: Twitter: FK Crvena zvezda\nTitula na koju fudbaleri Crvene zvezde čekaju već šest godina, sada im je na dohvat ruke, ali je vanredna situacija u Srbiji do daljnjeg odložila meč sa OFK Beogradom, posle koga bi, nadaju se pristalice Crvene zvezde, na Marakani trebalo da usledi i veliko šampionsko slavlje.\nOtvoreni autobus je već spreman, obojen u klupske boje, širom Srbije se mogu videti zastave sa Zvezdinim grbom, a na zvaničnom Tviter profilu Crvene zvezde danas je objavljena i jedna fotografija iz Barija, mesta najvećeg uspeha srpskog klupskog fudbala, uz poruku ''Bari čeka titulu''.\nA da u Zvezdi očekivanu titulu stavljaju na nivo odmah ispod nezaboravnog evropskog uspeha u Bariju, potvrdio je pre par dana i golman crveno-belih Boban Bajković...


BTC $42.862 -0,38%\nETH $3.322 -0,04%\nBNB $494 +0,25%\nSOL $146 -0,77%\nTajler i Kameron Vinklvos su pokrenuli mobilnu aplikaciju za kripto trgovinu zajedno sa novim kripto investicionim instrumentom.\nOsnivači Gemini platforme za kripto trgovanje Tajler i Kameron Vinklevos su pokrenuli mobilnu aplikaciju za kripto trgovanje zajedno sa novim “investicionim instrumentom”, prema zvaničnom blog postu objavljenom 11. decembra.\nKao što je objavljeno u članku, nova aplikacija omogućava korisnicima da kupuju i prodaju kripto i prate tržišne cene u realnom vremenu, kao i istorijske, za bitkoin (BTC), itirijum (ETH), lajtkoin (LTC), bitkoin keš (BCH) i zkeš (ZEC). Korisnici takođe mogu videti ukupnu vrednost svog trenutnog portfolia i postaviti obaveštenja o promeni cena i procenta vrednosti za svoje izabrane koine.\nPored novih funkcionalnosti dodata je podrška za novopokrenuti “investicioni instrument” nazvan "The Criptoverse" - korpa kriptovaluta, merena tržišnom kapitalizacijom, koja se kupuje kao jedna porudžbina.\nU intervjuu za Bloomberg , braća Vinklvos su ostali optimistični uprkos skorašnjem tržišnom padu. Tajler tvrdi "mi se osećamo kao kod kuce u zimskom periodu", a njegov brat Kameron dodao je "to nam daje vremena da se izgradimo interno, poboljšamo i povratimo naš dah. "\nKameron je predstavio novu aplikaciju kao pokušaj da se priđe individualnim investitorima, i dodao:\n"Mnoge naše odluke su možda stvorile mišljenje da smo naklonjeni institucionalnom pristupu. Realnost situacije je da imamo različitu bazu kupaca. A priča o maloprodaji tek počinje."\nBraća su takođe otkrili svoj cilj za 2019. godinu da se prošire na azijsko kripto tržište, gde će se suočiti sa žestokom konkurencijom iz uspešne industrije berza koja uključuje Bitfinex, Binance i Huobi. Takođe, šire se glasine da planovi ekspanzije Gemini-a uključuju i mogućnost ulaska na tržište Ujedinjenog Kraljevstva, kako je objavljeno u septembru ove godine.\nBraća su imali istaknutu istoriju sa regulatorima. Uspesi uključuju nedavno odobrenje od strane Njujorškog državnog odeljenja za finansijske usluge (NYDFS) da pokrenu sopstveni stejblkoin koji je vezan za vrednost američkog dolara, Gemini dolar.\nBraća su takođe obezbedili osiguranje koje prikriva kastodi digitalnu imovinu od strane kompanije za pružanje kredita Aon-a, uz već postojeće osiguranje depozita u dolarima kod federalne Agencije za osiguranje depozita (umesto BitLicense okvira države Njujork od 2015. godine).\nBraća su se ipak suočili sa velikim padom u julu, kada je njihov zahtev za pokretanje fonda berzanskog indeksa bitkoina (ETF) dobila drugo odbijanje od Komisije za hartije od vrednosti (SEC).\nNedavno su braća stvorili senzaciju u kripto svetu sa tužbom koju su podneli protiv osnivača Bitkoin fondacije Čarli Šrema u vezi sa navodnom krađom bitkoina pre šest godina.\nU vreme pisanja teksta, Gemini je rangiran na 51. mesto među kripto berzama po pitanju obima trgovanja, oko 16,5 miliona dolara u dnevnoj trgovini.


Nova pravila javnog parkiranja u Kantonu Sarajevo – SARAJEVO.co.ba\nObjavljeno 14. 06. 2016 od sarajevo.co.ba\nNovom Uredbom o organizaciji i načinu parkiranja u Kantonu Sarajevo koju je juče donijela Vlada Kantona, sistematski se, u skadu sa Zakonom o komunalnim djelatnostima, uređuju svi segmenti javnog parkiranja.\nParkiranje u Sarajevu: Nova Uredba predviđa bolju kontrolu nad parkiranjem vozila na javnim parking površinama koju će vršiti ovlašteni kontrolori.\nUređenje saobraćaja u mirovanju u interesu korisnika usluga, slobodan pristup svim korisnicima u smislu ravnopravnog pristupa tržištu, evidencija svih javnih parkinga, garaža uz transparentan pristup naplati usluga te efikasniji nadzor nad propisima su načela na kojima je Ministarstvo saobraćaja KS pristupilo uređenju ove oblasti. Općine će u skladu sa ovom Uredbom donijeti propise uređenja parkiranja kod objekata kolektivnog stanovanja, poslovnih prostora i objekata na svom području.\nKako bi sve invalidne osobe koje koriste za njih obilježena parking mjesta imale jednak pristup tim mjestima, Uredba propisuje ograničeno vrijeme korištenje tog mjesta na 2 (dva) sata. Uredba definiše i vrste parking karata, njihovo korištenje, mogućnosti rezervacija parking mjesta i propisuje uslove za otvaranje privatnih parkirališta.\nObjavljeno u Sarajevske novostiOznačeno kanton,saobraćaj,Sarajevo\nNazad Konačno sanirana ulica Josipa Štadlera\nNaprijed Pokrenuta peticija za novo zakrčenje Štrosmajerove


MALINARI OPET PRODAJU Hladnjačari nastavili otkup po ceni od 100 dinara\nHladnjačari u Moravičkom i Zlatiborskom okrugu, koji su u ponedeljak i utorak prekinuli otkup maline od danas ponovo uzimaju rod po ceni, zavisno od mesta, od 100 do 125 dinara, a malinari su se danas ponovo posvetili berbi.\nPre nego što je otkup obustavljen, zbog, navodno lošeg kvaliteta voća i zauzetosti kapaciteta, otkupna cena ovog voća se kretala od 50 do 80 dinara. Na malinjacima koji su prethodna dva dana ostali neobrani zbog nemogućnosti da se preda rod, propalo je na desetine tona voća.\nDragan Bogdanović, predsednik Udruženja malinara „Vilamet spas“ iz Arilja kaže da je u utorak ministru poljoprivrede Branislavu Nedimoviću rekao da on i Vlada biti krivi ako proizvodnja maline u Srbiji stane.\n- Čini mi se da je Nedimović shvatio opasnost koju nosi propast malinarstva. Odredili smo ko su ljudi koji mogu da pomognu da se otkup ponovo pokrene, i oni su zaslužni što hladnjačari ponovo primaju malinu. U četvrtak je novi sastanak u Vladi, ali proteste zakazane za petak nismo otkazali - kaže Bogdanović.\nNekoliko velikih proizvođača iz ariljskog kraja, upućeni u događaje posle jučerašnjeg sastanka sa Nedimović, reklo nam je da je Ministarstvo poljoprivrede insistiralo od hladnjačara da nastave otkup.\nPriča da je otkup bio prekinut zbog zauzetosti kapaciteta hladnjača, kaže Bogdanović, ne pije vodu.\n- Proverom, barem tako su nam rekli u Vladi, utvrđeno je da je samo 25 odsto kapaciteta popunjeno. Mi pouzdano ne znamo zbog čega je plasirana vest da mesta za prijem maline nema, ali sumnjamo da je to bila igra hladnjačara koji su želeli da malinu kupe u Bosni, gde je cena niža od 100 dinara - dodaje predsednik Udruženja „Vilamet spas“.


ŽKK Hemofarm - Blic Sport\nKošarkašicama Hemofarma trofej Cige Vasojevića\nKošarkašice Hemofarma osvojile su trofej Milana Cige Vasojevića pošto su u Smederevu, u finalu završnog turnira nacionalnog kupa, savladale ekipu beogradskog Radivoja Koraća sa 67:53 (20:13, 14:4, 19:10, 14:26).\nKošarkašice Partizana pobedile Zvezdu i prošle u polufinale Kupa\nKošarkašice vršačkog Hemofarma plasirale su se u polufinale završnog turnira za Kup Milana Cige Vasojevića pošto su u Smederevu pobedile ekipu Vojvodine rezultatom 70:57 (25:18, 14:10, 14:16, 17:13), a za rivala će imati Partizan, čije su igračice u napetom "večitom derbiju" savladale Crvenu zvezdu sa 77:72 (13:15, 10:14, 23:21, 31:22).\nKošarkašice Hemofarma ubedljive protiv Temišvara\nKošarkašice Hemofarma ubedljivo su savladale rumunski Temišvar sa 76:47 (21:14, 12:14, 21:12, 22:7) u prvom pripremnom meču pred početak sezone.\nKošarkašice Hemofarma ubedljive protiv Radničkog\nKošarkašice Hemofarma savladale su večeras u Vršcu ekipu kragujevačkog Radničkog sa 91:60 (25:15, 20:12, 27:9, 19:24), u utakmici šestog kola Prve A lige Srbije.\nKošarkašice Hemofarma u osmini finala FIBA kupa\nKošarkašice Hemofarma plasirale su se u osminu finala FIBA kupa pošto su večeras u Vršcu, u revanš utakmici šesnaestine finala, savladale ekipu sarajevskog Željezničara sa 86:64 (28:29, 18:9, 21:19, 19:7) i to nakon što je prvi meč završen nerešenim rezultatom, 69:69.


Da li će nestati 20 odsto crnogorskog izvoza?\nTanjug 15. decembra 2021. 09:04\nPODGORICA – Postrojenja Kombinata aluminijuma Podgorica (KAP) danas bi trebalo postepeno da se isključuju iz proizvodnje, a proces bi trebalo da traje do kraja godine.\nKompanija Uniprom, čiji je vlasnik i izvršni direktor Veselin Pejović, najavila je početkom meseca ovakav scenario, jer nisu uspeli da nađu zajedničko rešenje sa Elektroprivredom Crne Gore (EPCG) oko cene struje koja bi važila od početka naredne godine.\nUniprom je 2014. godine kupio zemljište od KAP-a, koji je tada bio u stečaju. Prema navodima sadašnjeg vlasnika, u povećanje proizvodnih kapaciteta, popravku opreme i modernizaciju investirali su više od 20 miliona evra.\nVrtoglavo poskupljenje struje u proteklih pola godine i završetak perioda u kome KAP ima kod EPCG ugovorenu cenu struje od 45 evra za MWh rezultiralo je najavom gašenja najvećeg proizvodnog pogona u Crnoj Gori, pišu Dnevne novine.\nKako bi dobili nižu cenu struje, vlasnik Uniproma je tražio da dobijaju „struju iz domaćih izvora koja je jeftinija, umesto uvozne, koja košta više od 200 evra“.\nPošto je EPCG odbila da na još pet godina produži dosadašnju ugovorenu cenu i zatražila najmanje 120 evra za MWh, Pejović je za danas najavio početak gašenja KAP-a.\nUz to, proteklog vikenda je ponudio EPCG da na godinu preuzme proizvodne pogone bez ikakve nadoknade.\nNo, odgovoreno je da „pismo namere nema pravne elemente ponude“, te da ne mogu preuzeti KAP jer „EPCG nije registrovan za proizvodnju aluminijuma“.\nU slučaju da zaista dođe do potpunog gašenja KAP-a, najvećeg proizvođača i izvoznika u Crnoj Gori, ceo ekonomski sistem mogao bi da se uruši zbog neodrživosti, i to već u kratkom roku, ocenjuje list.\nU proteklih pet godina, aluminijum i njegove legure koje u Crnoj Gori, praktično u celini proizvodi KAP, činile su između 15 i 19 odsto ukupnog izvoza na državnom nivou, pokazuju podaci Uprave za statistiku Monstat.\nOd 2016. do 2020. godine, vrednost poluproizvoda i proizvoda od ovog metala prodatih u inostranstvu iznosila je prve godine 62,46 miliona evra, zatim 71,8 miliona, pa 73,87 miliona i 63,17 miliona evra u 2019. godini. Čak je tokom prošle krizne godine, kada je i transport bio zaustavljen u jednom delu godine, izvoz dostigao 56,16 miliona evra.\nNajveći uvoznik crnogorskog aluminijuma i njegovih legura je Mađarska, i to prevashodno u formi poluproizvoda. Od 2016. do 2019. godine, vrednost koja je izvezena u tu zemlju kretala se između 31,56 i 44,77 miliona evra, što znači da svake godine više od polovine prodaje u stranim državama odlazi u tu zemlju Evropske unije.\nNa listi država koje su veći uvoznici crnogorskih proizvoda i poluproizvoda od aluminijuma i njegovih legura, svake godine se nalaze zemlje regiona Albanija, Bosna i Hercegovina, Srbija i Slovenija.\nMeđu većim redovnim uvoznicima ove robe su i Bugarska, Grčka, Italija, Češka, Turska i Rumunija, pišu Dnevne novine.


Septembar 29, 2021 14:24\nDirektorka Doma zdravlja Gračanica Mirjana Dimitrijević je, iako je broj pregleda u kovid ambulantama smanjen, trenutnu epidemiološku situaciju u srpskim sredinama na centralnom Kosmetu ocenila kao nestabilnu.\n“Na dnevnom nivou u našoj kovid ambulanti imamo oko desetak pregleda, od toga su pretežno pacijenti sa lakšom kliničkom slikom”, rekla je Mirjana Dimitrijević.\nNa nešto blažu epidemiološku situaciju, prema rečima nadležnih iz Doma zdravlja, uticala je i redovna vakcinacija, koja ni u jednom trenutku nije bila dovedena u pitanje. Beleži se veći broj mladih, kao i građana koji se prijavljuju za treću dozu vakcine protiv kovida 19.\n“Svake srede iz centralnog dela Kosova i Metohije autobusi odvoze meštane na vakcinaciju. Prevoz je, kao i do sada, organizovan zahvaljujući Kancelariji za Kosovo i Metohiju. Autobusi nesmetano odvoze naše sugrađane na vakcinaciju i vraćaju ih, a sve je veći broj mlađih koji se prijavljuju za vakcinaciju. Takođe, velik je broj onih meštana koji se javljaju za treću dozu. Oko 3.500 ljudi sa prostora Kosova i Metohije primilo je treću buster dozu u nekom od vakcinalnih punktova, od toga oko 1.500 ljudi je sa centralnog Kosmeta”, kazala je za RTV Gračanica direktorka Doma zdravlja Gračanica Mirjana Dimitrijević.\nPrimereno situaciji, u Gračanici su i dalje na snazi antikovid mere, meću kojima je i obavezno nošenje maski na otvorenom i u zatvorenom prostoru.\nKiMGračanicaKancelarija za KiMvakcinacijaDr Dimitrijević


Vaterpolisti Valisa, dečaci 2004. godište i mlađi osvojili su drugo mesto u Kupu regiona centralne, zapadne i južne Srbije i tako će se po treći put naći među osam najboljih selekcija u Srbiji u tom godištu.\nMalo je nedostajalo da najuspešnija generacija VK Valis, dečaci rođeni 2004. i mlađi dođu do još jednog trijumfa, ali su na finalnom turniru u Kragujevcu izgubili od domaće ekipe Radničkog. I pored plasmana na drugu poziciju, mali vaterpolisti naćiće se po treći put u polufinalu Kupa Srbije, a te utakmice su na programu u februaru naredne godine.\nDečake trenira Nikola Ivanović, ali ih je na turniru predvodio Milan Vasiljević koji je rekao ovom prilikom da je sticajem okolnosti zauzeta druga pozicija i da je sa boljim uslovima treniranja očekuju bolji rezultati u završnici takmičenja.\nU klubu su izuzetno zadovoljni i ovim rezultatom obzirom da dečaci nisu imali više od tri treninga dnevno.\nProšle godine klubu je za sufinansiranje dobio manje sredstava uz obrazloženje da su smanjeni troškovi putovanja ekipe na treninge van Valejva, ali je zbog radova na izolaciji, balon počeo da se koristi tek od 7. decembra. U ime grada podršku malim vaterpolistima pružio je načelnik gradske uprave Aleksandar Vujić Subotić.\nŠto se tiče daljih planova, klub će početkom naredne godine biti domaćin reprezentaciji Srbije za godište 2001/02, a krajem januara organizovaće i međunarodni vaterpolo turnir za mlađe uzraste.\nPonovno otvaranje balona u SRC Petnica i mogućnost da se tu trenira znači manje putovanja i češće treninge, kako za mlađe uzraste, tako i za seniorsku ekipu koja je ove godine član Prve B lige.\nDugoročni plan kluba je da se iz godine u godinu oformi kvalitetan tim koji u kome će biti igrači iz ovog grada, a seniorski tim u nedelju od 17 sati u SRC Petnica dočekaće ekipu Bečeja.\nPrethodno : Gradsko veće usvojilo je odluku o budžetu grada za 2016. godinu\nSledeće : Polaganje zakletve


U Srbiji 37 odsto žena ima vozačku dozvolu - Portal Moj Bečej - Bečejske opštine iz ugla građana!\nU Srbiji 37 odsto žena ima vozačku dozvolu\nStudija o rodnoj ravnopravnosti u oblasti saobraćaja pokazala da od ukupnog broja zaposlenih žena svega 2,3 odsto radi u sektoru saobraćaja\n– Izrada studije pionirski je poduhvat za Srbiju i prvi važan korak u postizanju veće rodne ravnopravnosti u sektoru transporta. Želimo da radimo na poboljšanju kvaliteta života svih naših građanki i građana, i zbog toga će unapređenje transportnih usluga biti jedna od važnih odrednica nove strategije saobraćaja, rekao je Lakićević.\nOsvrnuo se na studiju o rodnoj ravnopravnosti u oblasti saobraćaja, koja će biti polazna osnova i prilikom izrade nove strategije saobraćaja.\n– Analiza, koja će nam poslužiti kao osnova za izradu Nacionalne strategije u saobraćaju, pokazala je da od ukupnog broja zaposlenih žena svega 2,3 odsto radi u sektoru saobraćaja, da žene dvostruko više koriste javni prevoz za odlazak na posao, jer samo 37 odsto žena ima vozačku dozvolu. Sve to utiče na ograničenu mobilnost i uskraćuje ih za brojne društvene aktivnosti, rekao je Lakićević.\nPrema njegovim rečima, ta studija je prvi važan korak koji će imati uticaja i na druge sektore, jer stanje rodne ravnopravnosti u saobraćaju odslikava i širu situaciju u društvu.\nU prethodnih nekoliko godina Srbija je unapredila svoje zakonodavstvo i mehanizme kada je u pitanju rodna ravnopravnost, a posebno borba protiv nasilja nad ženama, rekao je on i dodao da je Srbija i jedna od retkih zemalja u svetu koja je uvela rodno odgovorno budžetiranje, na način da je uvođenje rodnih principa u planiranje budžeta postala zakonska obaveza.\nOznake: Rodna ravnopravnostTanjugvozačivozačka dozvolaŽene


Amerika puca u prazno — Kina će odgovoriti - 21.06.2021, Sputnik Srbija\nAmerika puca u prazno — Kina će odgovoriti\nAmerički ultimatum Kini je pucanj u prazno, ali će Peking sigurno oštro reagovati na ovo uslovljavanje od strane SAD, kaže dugogodišnji dopisnik iz Kine Zoran... 21.06.2021, Sputnik Srbija\nPrema njegovim rečima, ova poruka Pekingu od strane Džejka Salivana, savetnika za bezbednost američkog predsednika Džozefa Bajdena, jeste pucanj u prazno, jer je Kina više puta dozvoljavala inspekcije povodom virusa korona i trudi se da dobro sarađuje sa Svetskom zdravstvenom organizacijom.Američki ultimatum Pekingu — pucanj u praznoĐorđević je vrlo skeptičan u pogledu podrške koju bi Sjedinjene Države mogle dobiti od Evropske unije za eventualni pokušaj međunarodne izolacije Kine.„Evropska unija prvenstveno želi da štiti svoje političke i ekonomske interese i ona se u jednom trenutku, u vreme Trampove administracije, prilično izdvojila iz nekog jakog političkog saveza sa Amerikom. Sadašnje insistiranje na jačanju tog saveza pod predsednikom Bajdenom je razumljivo, ali to povezivanje svakako ne može da ide na uštrb ekonomskih interesa jedne ili druge strane, pogotovo ne ekonomskih interesa Evropske unije u saradnji sa Kinom“, kategoričan je Đorđević.Kako kaže, EU je i ranije donosila ili se pridruživala nekim rezolucijama koje su se ticale iritiranja Kine, ali su pojedine članice često nakon toga, preko svojih ambasadora, tu odluku pravdale time da one ne stoje iza toga, već da je to zajednički stav Unije i da one i dalje žele saradnju sa Pekingom.„Taj evroatlantski savez verovatno može da doživi neke pozitivne promene u pogledu jačanja neke koordinacije, ali to da se neko odriče sopstvenih ekonomskih interesa zarad ostvarenja tuđih ciljeva, zaista se ne može očekivati. Tim pre što vidimo da i situacija sa virusom korona slabi i tražiti sada neku novu ’dlaku u jajetu‘ i ponovo stavljati Kinu na optuženičku klupu je iluzorno“, smatra sagovornik Sputnjika i dodaje da će Kina sa indignacijom odbaciti poruku Vašingtona.Pokušaj rušenja ugleda Kine u svetuĐorđević veruje da Amerika pribegava ovakvim ultimatumima sa ciljem iritiranja Kine i pokušaja rušenje ugleda te države u svetu.Novi zahtev da se u Kini ponovo sprovede istraga o poreklu korone dolazi nakon izveštaja američkih medija da su se prvi slučajevi obolelih koji su imali simptome poput onih koje imaju zaraženi kovidom 19 pojavili znatno pre izbijanja pandemije u laboratoriji u Vuhanu. Međutim, postoje i istraživanja sprovedena u SAD, a po kojima je vrlo verovatno da je virus na američkom tlu bio prisutan takođe pre zvaničnog proglašenja pandemije.\nanalize i mišljenja, komentari i analitika, kina, sad, szo, virus korona\n22:27 21.06.2021 (Osveženo: 22:43 03.08.2021)\nAmerički ultimatum Kini je pucanj u prazno, ali će Peking sigurno oštro reagovati na ovo uslovljavanje od strane SAD, kaže dugogodišnji dopisnik iz Kine Zoran Đorđević povodom poruke američkih vlasti da Kina može da bira između još jedne međunarodne istrage o poreklu virusa korona na svojoj teritoriji i izolacije od strane svetske zajednice.\nPrema njegovim rečima, ova poruka Pekingu od strane Džejka Salivana, savetnika za bezbednost američkog predsednika Džozefa Bajdena, jeste pucanj u prazno, jer je Kina više puta dozvoljavala inspekcije povodom virusa korona i trudi se da dobro sarađuje sa Svetskom zdravstvenom organizacijom.\nAmerički ultimatum Pekingu — pucanj u prazno\n„Malo me čudi da Salivan koji je na takvoj funkciji daje takvu izjavu, jer Sjedinjene Američke Države nisu u situaciji da postavljaju Kini ultimatume i Peking to sigurno neće prihvatiti. Naime, nije problem da Kina dozvoli više tih komunikacija i kontakata pod okriljem SZO, ali sasvim sigurno neće dozvoliti da joj ’popuje‘ neko sa druge strane sveta. Takođe, mislim da priča o međunarodnoj izolaciji ne stoji, jer iako Amerika može da pokrene tu inicijativu, veliko je pitanje da li će je podržati Evropska unija i veliki deo sveta iz kojeg dolaze mnoge zemlje-članice SZO“, primećuje naš sagovornik.\nĐorđević je vrlo skeptičan u pogledu podrške koju bi Sjedinjene Države mogle dobiti od Evropske unije za eventualni pokušaj međunarodne izolacije Kine.\n„Evropska unija prvenstveno želi da štiti svoje političke i ekonomske interese i ona se u jednom trenutku, u vreme Trampove administracije, prilično izdvojila iz nekog jakog političkog saveza sa Amerikom. Sadašnje insistiranje na jačanju tog saveza pod predsednikom Bajdenom je razumljivo, ali to povezivanje svakako ne može da ide na uštrb ekonomskih interesa jedne ili druge strane, pogotovo ne ekonomskih interesa Evropske unije u saradnji sa Kinom“, kategoričan je Đorđević.\nKako kaže, EU je i ranije donosila ili se pridruživala nekim rezolucijama koje su se ticale iritiranja Kine, ali su pojedine članice često nakon toga, preko svojih ambasadora, tu odluku pravdale time da one ne stoje iza toga, već da je to zajednički stav Unije i da one i dalje žele saradnju sa Pekingom.\n„Taj evroatlantski savez verovatno može da doživi neke pozitivne promene u pogledu jačanja neke koordinacije, ali to da se neko odriče sopstvenih ekonomskih interesa zarad ostvarenja tuđih ciljeva, zaista se ne može očekivati. Tim pre što vidimo da i situacija sa virusom korona slabi i tražiti sada neku novu ’dlaku u jajetu‘ i ponovo stavljati Kinu na optuženičku klupu je iluzorno“, smatra sagovornik Sputnjika i dodaje da će Kina sa indignacijom odbaciti poruku Vašingtona.\nPokušaj rušenja ugleda Kine u svetu\nĐorđević veruje da Amerika pribegava ovakvim ultimatumima sa ciljem iritiranja Kine i pokušaja rušenje ugleda te države u svetu.\n„Mnogi mogu biti ciljevi Amerike, ali smatram da ne mogu imati velikog efekta, naročito jer mnoge zemlje ne dele stav SAD da je Kina uzročnik pandemije virusa korona, ili mu ne veruju u potpunosti. Podsetiću da su na te tvrdnje Vašingtona Kinezi pitali da li je, ako se ide tom logikom, Amerika onda kriva za AIDS koji je potekao iz SAD? Naravno da to niko nije tvrdio, čak je kasnije postavljena teza da je AIDS potekao iz Afrike. Po čemu onda treba tvrditi da je virus korona potekao iz Kine? Samo zato što je tamo prvo primećen?“, pita Zoran Đorđević na kraju razgovora za Sputnjik.\nNovi zahtev da se u Kini ponovo sprovede istraga o poreklu korone dolazi nakon izveštaja američkih medija da su se prvi slučajevi obolelih koji su imali simptome poput onih koje imaju zaraženi kovidom 19 pojavili znatno pre izbijanja pandemije u laboratoriji u Vuhanu. Međutim, postoje i istraživanja sprovedena u SAD, a po kojima je vrlo verovatno da je virus na američkom tlu bio prisutan takođe pre zvaničnog proglašenja pandemije.


Srpsko-ruska borba protiv virusa: Dezinfikovani „Čair“, Paraćin, Ćuprija... /foto, video/ - Sputnjik Srbija\n14:00 16 Jun 2021\n16:09 24.04.2020 (osveženo 16:58 24.04.2020) Preuzmite kraći link\nPosle izvršene dezinfekcije, hala „Čair“ biće konzervirana, odnosno zatvorena i stavljena u stanje mirovanja, ali će prema potrebi moći ponovo da se aktivira u roku od sat vremena.\nJedinice ABHO Vojske Srbije i Oružanih snaga Ruske Federacije završili su dezinfekciju privremene bolnice u niškoj Hali „Čair”\nPripadnici Centra ABHO i 246. bataljona ABHO i danas su angažovani na različitim pravcima sa zadatkom preventivne dezinfekcije komunikacija i javnih površina, odnosno na dezinfekciji ulica i objekata u Paraćinu, Ćupriji, Kruševcu, Bačkoj Topoli, Beogradu, Novom Sadu, Nišu, Zaječaru i Knjaževcu.\nJedinice ABHO Vojske Srbije i Rusije angažovane su na različitim pravcima sa zadatkom preventivne dezinfekcije komunikacija i javnih površina.\nJedinice ABHO Vojske Srbije tokom angažovanja zadatke izvršavaju uz obavezno poštovanje svih mera zaštite, s ciljem sprečavanja širenja virusne infekcije kovid 19.\nJedinice ABHO Vojski Srbije i Rusije dezinfikuju ulice u Paraćinu.\nvirus korona, dezinfekcija, Vojska Srbije, Vojska Rusije


FOTO / "Nubijski bubnjevi" oduševili bijeljinsku publiku - Klix.ba\nKultura "Nubijski bubnjevi" oduševili bijeljinsku publiku\n/"Nubijski bubnjevi" oduševili bijeljinsku publiku\n25.7.2011. u 09:04\nU Bijeljini je održan koncert etno grupe "Nubijski bubnjevi" iz Egipta koja je tradicionalnim pjesmama i instrumentima oduševila bijeljinsku publiku.\nViše od 10 članova ove grupe sat vremena je pjevalo, igralo i sviralo na instrumentima iz različitih dijelova Egipta, koji su simbol egipatske tradicije - mizmar, selamiju i rababu, a koji uz egipatske bubnjeve i defove dočaravaju cjelokupnu panoramu egipatskog naroda.\nOduševljenje ritmom egipatske tradicije publika je sinoć u sali bijeljinskog gradskog bioskopa nagrađivala čestim aplauzima.\nIdeja da egipatska tradicionalna muzika bude ponuđena Bijeljini potekla je od donedavnog ambasadora BiH u Egiptu Slobodana Šoje koji je istakao da su "Nubijski bubnjevi" najbolja etno grupa ove afričke zemlje.\n"Njihova igra je vrlo prijemčiva i ono što oni nude je ljubav prema prirodi i svijetu", rekao je Šoja.\nOn je dodao da egipatski muzičari ovim koncertom žele da se predstave Bijeljini i njenim građanima, te da ih pozovu da sljedeće godine dođu u Kairo i predstave bijeljinsku tradiciju.\n"Bilo bi interesantno da dođu muzičari koji sviraju naše tradicionalne instrumente i da napravimo zajednički orkestar, gdje će biti stvoren jedan zvučni svijet koji nigdje ne postoji i koji je jedinstven", naveo je Šoja.\nGrupa "Nubijski bubnjevi" osnovana je 1990. godine. Osim Bijeljine, egipatski muzičari nastupali su u Tuzli, a priliku da ih vidi imaće i publika u Konjicu, Mostaru i Sarajevu.


Predstavnički dom Parlamenta FBiH usvojio budžet za 2018. godinu – Haber.ba\nPredstavnički dom Parlamenta FBiH usvojio budžet za 2018. godinu\nPredstavnički dom Parlamenta Federacije BiH danas je na vanrednoj sjednici koja je trajala više od pet sati usvojio budžet FBiH za 2018. godinu.\nParlament FBiH - 6yka.com\nBudžet je usvojen sa 57 glasova za, 20 glasova protiv i jednim suzdržanim glasom.\nNijedan amandman na današnjoj sjednici Parlamenta nije prihvaćen, pa tako sve amandmane koje je ranije odbila Vlada FBiH, odbio je i Predstavnički dom Parlamenta FBiH…\nZastupnički dom Parlamenta Federacije BiH očitovao se o ovogodišnjem budžetu FBiH, zakonu o njegovom izvršenju te dopuni Zakona o budžetima u FBiH čiji je cilj osiguranje finansiranja Grada Mostara u 2018. godini.\n“Pred vama je više nego kvalitetan, ali i realan dokument”, kazao je premijer Fadil Novalić zastupnicima.\nVlada je predložila budžet u iznosu od 2,88 milijardi KM, što je povećanje za 135 miliona KM u odnosu na prošlogodišnji budžet. Finansiranje budžeta temeljeno je na domaćim izvorima, prvenstveno obveznicama koje su planirane u iznosu od 150 miliona KM.\nUkupni transferi koji se doznačavaju Zavodu PIO planirani su u iznosu od 258 miliona KM, za 5 miliona KM više nego u 2017. godini. Transfer drugim nivoima vlasti i fondovima za štete nastale usljed poplava i klizišta planiran je u iznosu od 1,8 miliona KM, odnosno za milion više nego prethodne godine.\nMeđu najznačajnijim projektima su ulaganja u putnu infrastrukturu. Za te namjene planirana su 183 miliona KM koja će putem Federalnog ministarstva saobraćaja i komunikacija biti usmjerena za izgradnju autocesta i brzih cesta.\nDa bi budžet za ovu godinu u FBiH bio operativan potrebno je da ga u petak usvoji i Dom naroda Parlamenta FBiH.\nTeme:budžet FBiH, FBiH, izdvojeno, Predstavnički dom Parlamenta FBiH, usvojen


utorak, 14. mart 2017. 12:27h\nZavetnici Pančevo apeluju na sve gradske i državne organe da preduzmu odgovarajuće mere kako bi se rešio jedan od gorućih problema grada Pančeva Pančevo.MOJKraj.rs/arhiva\nKako se u saopštenju za javnost Zavetnika navodi, zbog nemogućnosti plaćanja duga od više od 6,5 miliona evra Apoteka Pančevo postaje nelikvidna i nalazi se pred finansijskim kolapsom.\nTo će neminovno prouzrokovati obustavu nabavki i dovesti do nestašice lekova što može ozbiljno da ugrozi zdravstvenu sigurnost građana, navodi se u saopštenju.\nZavetnici ističu da problem ne postoji samo u Pančevu. Apotekarske ustanove u Šapcu, Vranju, Sremskoj Mitrovici, Boru i mnogim gradovima u Srbiji takođe se suočavaju sa ogromnim finansijskim i materijalnim problemima.\nPodaci iz novembra prošle godine govore da je ukupan dug 24 državne apoteke čak 18,5 miliona evra. Nedostatak odgovarajućih odluka, nestručan i nedomaćinski pristup rukovodećih ljudi kao i neodgovoran odnos države doprineli su katastrofalnom stanju u kojem se danas nalazi skoro svaka državna apoteka u Srbiji, navodi se dalje u saopštenju Zavetnika.\nDržavne apoteke su jedine ustanove koje se ne finansiraju iz Republičkog fonda za zdravstveno osiguranje. Već 20 godina se finansiraju iz marži od prosečnih 10,5% dok RFZO domovima zdravlja i bolnicama pokriva sve troškove.\nDakle, RFZO državnim apotekama isplaćuje samo pomenutu maržu od 10,5% za izdate lekove i pomagala čime apoteke treba da pokriju troškove pa i plate zaposlenih. Ovim procentom, apoteke nisu u stanju da pokriju ni 50% svojih troškova, navode Zavetnici.\nZavetnici Pančevo ovom prilikom apeluju na sve gradske i državne organe da preduzmu odgovarajuće mere kako bi se rešio jedan od gorućih problema grada Pančeva ali i Srbije u celini.\nInsistiramo da se na rukovodeća mesta postave stručni ljudi koji bi profesionalnim i odgovornim pristupom pomogli da se nađe kvalitetno rešenje za Apoteku Pančevo i njene zaposlene, zaključuje se u saopštenju za javnost.


U Neofytonu privrednici zatražili nove profile u dualnom - Slika Vest\nHomeBiznisU Neofytonu privrednici zatražili nove profile u dualnom\nDualno obrazovanje je ključna ideja za razvoj čitave industrije u Srbiji, pa i našeg sektora, istakao je generalni direktor i vlasnik novosadske firme Neofyton Zoran Tadić na konferenciji i interaktivnoj radionici koja je u ovoj kompaniji okupila najznačajnije proizvođače plastike i aktere sprovođenja procesa dualnog obraovanja u Srbiji. Učesnici skupa u organizaciji Privredne komore Srbije (PKS), u saradnji sa trgovinskim odelјenjem ambasade Austrije i kompanijom Neofiton upoznati su sa modelom dualnog stručnog obrazovanja i odredbama Zakona koji je ove godine stupio na snagu. Komapnije su ukazale na svoje potrebe za kadrovima, nepohoni uticaj na donošenje nastavnog plana i programa za obrazovne profile u svom sektoru i niz stvari koje bi u procesu stručnog obrazovanja trebalo modifikovati da bi se išlo u korak sa zahtevim vremena i novim tehnologijama.\n-Firme koje se bave proizvodwom plastičnih proizvoda za ovo se pripremaju već tri godine i zbog toga se za ovu radionicu prijavilo čak 12 kompanija, koje zapošljavaju 2.000 ljudi i godišnje državi plate pet miliona evra poreza, rekao je Tadić, koji dualno obrazovanje vidi kao mogućnost da se velikom broju mladih qudi pomogne da izaberu zanimanje.\n–Mada u Srbiji velika većina mladih, pa i njihovi roditelji, žele fakultetsko obrazovanje, činjenica je da je 85 odsto radne snage srednjoškolski kadar, te su on time i nosioci razvoja države, rekao je vlasnik Neofytona. Ukazao je na cilj konferencije i “miting rimajndera” koji je usledio, da svi učesnici u kreiranju ovog tipa obrazovanja, shvate potrebe industrije plastike i prilagode njima svoje procedure “kako bismo uspeli da za ove nove profile zainteresujemo mlade, da ih zatim brzo obučimo, kao i da omogućimo kvalitetnu prekvalifikaciju onima koji više nisu tako mladi”. Načelnica Uprave za obrazovawe Grada Novog Sada Lidija Tomaš naglasila je da je administracija najvećeg vojvođanskog grada i do sada bila, a biće i ubuduće adekvatan partner, kako državi, tako i njenoj privredi, u planiranju upisne politike i da u skladu s tim svake godine “osluškuje potrebe”. Navela je poslednje podatke prema kojima čak 56 poslodavaca u Novom Sadu želi da se uključi u realizaciju dualnog obrazovanja.\n-Mada na uvođenju dualnog obrazovanja radimo već šest godina i od jeseni će on i zakonski biti u punoj primeni u školama, još uvek postoje nejasnoće, pogrešna tumačenja, pa i dezinformacije, rekla je predstavnica PKS Ivana Kovačević. O pomoći Austrije na uviđenju dualnog u školski sistem kod nas govorila je predstavnica Trgovinskog odeljenja austrijske ambasade Marlene Burgštaler. Uz predstavnike kompanija koji su pokrenuli I pitanje stipendiranja, odnosa teorije I prakse, kvaliteta srednjih stručnih škola posebno mašinskih, zakosnkog okvira zaštite đaka na praksi, čula se i reč direktora škola uključenih u dualni sistem, koji su naveli da su srednje stručne škole spremne i za prekvalifikaciju starijih, odnosno dualno 18 plus na zahtev industrije plastike. Škole su zatražili I finansijsku podršku kompanija u nabavku neophodne opreme za potpuno osposobljavanje kadrova.\naustrijska komora srbijedualno obrazovanjegeneralni direktor i vlasnik novosadske firme Neofyton Zoran Tadićivana kovacevicLidija TomašNačelnica Uprave za obrazovawe Grada Novog Sada Lidija TomašNeofytonNeofyton Novi SadNeofyton Zoran TadićPrivredna komora Srbije\nPKS Dani otvorenih vrata sektora preduzetništva


06. 12. 2015. Tanjug, RTVKomentari (0)\n"Moj stav je stav OSCE (OEBS) Predstavnice za slobodu medija, a ne stav Dunje Mijatović, intervencije su u skladu sa mandatom OSCE (OEBS)", prenela je TV N1. Time je, kako navodi ta televizija, odgovorila na izjavu\nDačić je juče rekao da stav predstavnice OEBS za slobodu medija Dunje Mijatović nije i stav OEBS-a, ali da i ona i svi drugi predstavnici OEBS mogu uvek o svemu da razgovaraju sa funkcionerima Srbije.\nDačić je naveo da OEBS ima Stalni savet, na kojem se utvrđuju stavovi, ali i prateće institucije i organe, poput parlamentarne skupštine i nezavisne institucije, kao što je predstavnik za medije.\n"Taj stav nikako ne može da bude stav OEBS, već stav institucije koja nema veze sa njim, u smislu stava cele organizacije. To je mišljenje koja ne mora da bude prihvaćeno", rekao je Dačić.\nDačić je i jutros na TV Pink kazao da misli da je izjava Dunje Mijatović malo zloupotrebljena i da je ispalo kao da staje na stranu nekih medija u Srbiji.\nDodao je da ona ima mnogo više problema sa drugim zemljama, nego sa Srbijom i da je važno da se njeni stavovi ne zloupotrebljavaju, u smislu da je ona dala podršku nekome.\n"Mislim da ona nije dala ovu poslednju izjavu u tako oštrom tonu kao što je preneta", rekao je Dačić.


Agencija za statistiku BiH: Januarske cijene niže za 0,3 posto – Haber.ba\nAgencija za statistiku BiH: Januarske cijene niže za 0,3 posto\nCijene proizvoda i usluga za ličnu potrošnju u BiH, mjerene indeksom potrošačkih cijena, u januaru su niže za 0,3 odsto u odnosu na decembar.\nOdjeća i obuća jeftiniji su za 5,2 odsto, prevoz za 4,2 odsto, komunikacije za 0,6 odsto, te ostala dobra i usluge za 0,1 odsto, podaci su Agencije za statistiku BiH.\nHrana i bezalkoholna pića skuplji su za 0,9 odsto, stanovanje i režijski troškovi za jedan odsto, zdravstvo, kao i restorani i hoteli za 0,3 odsto, a rekreacija i kultura, te obrazovanje za 0,1 odsto, prenosi Srna.\nU ostalim odjeljcima, prema namjeni potrošnje, u januaru nisu zabilježene prosječne mjesečne promjene nivoa cijena.\nCijene u januaru ove u odnosu na isti mjesec prethodne godine niže su za 0,9 odsto.\nCijene hrane i bezalkoholnih pića niže su za 0,6 odsto, odjeće i obuće za 6,5 odsto, prevoza za 8,5 odsto, te ostalih dobara i usluga za 0,5 odsto.\nAlkoholna pića i duvan skuplji su za 6,6 odsto, stanovanje, voda, električna energija, gas i drugi energenti za 1,2 odsto, namještaj, aparati za domaćinstvo i redovno održavanje kuće, te rekreacija i kultura za 0,9 odsto, zdravstvo i obrazovanje za 1,4 odsto, komunikacije za 3,4 odsto, a restorani i hoteli skuplji su za 0,4 odsto.\nTeme:Agencija za statistiku BiH, cijene, januar


Vesti – Upravljanje promenama\nBilten Upravljamo promenama\nRestrukturiranje i optimizacija\nHorizontalna funkcionalna analiza\nAkcioni plan za horizontalnu optimizaciju\nVertikalna optimizacija po resorima\nZapošljavanje, socijalna zaštita i obavezno socijalno osiguranje\nModerna i racionalna država zasniva se na javnom sektoru koji je učinkovit, efikasan i ekonomičan.\nNajnovije vesti i intervjui\nTrodnevna radionica u Aranđelovcu Upravljanje promenama u procesu restrukturiranja i optimizacije javne uprave u Republici Srbiji 2019-2020\nGrupa za podršku upravljanju promenama okupila je ključne predtsavnike institucija ( Ministarstvo za rad, zapošljavanje, boračka i socijalna pitanja, Ministarstvo zaštite životne sredine, Ministarstvo zdravlja, Ministarstvo poljoprivrede, šumarstva i vodoprivrede..\nRadionica Sprovođenja Akcionog plana za optimizaciju u resoru zapošljavanja\nGrupa za podršku upravljanju promenama održala je radionicu Sprovođenje Akcionog plana za optimizaciju u resoru zapošljavanja, u ponedeljak 14. januara 2019. godine u prostorijama Ministarstva za državnu upravu i lokalnu samoupravu.\nDijalog o napretku sprovođenja Akcionog plana za optimizaciju u resoru socijalne zaštite\nU ponedeljak, 14. januara 2019. godine Grupa za podršku upravljanju promenama održala je radionicu Sprovođenje Akcionog plana za optimizaciju u resoru socijalne zaštite, u prostorijama Ministarstva za državnu upravu i lokalnu samoupravu.\nKako napreduje sprovođenja Akcionog plana za optimizaciju u resoru obaveznog socijalnog osiguranja\nU ponedeljak, 14. januara 2019. godine Grupa za podršku upravljanju promenama održala je radionicu Sprovođenje Akcionog plana za optimizaciju u resoru obaveznog socijalnog osiguranja, u prostorijama Ministarstva za državnu upravu i lokalnu samoupravu.\nNapredak u realizaciji Akcionog plana za sprovođenje preporuka Horizontalne funkcionalne analize\nGrupa za podršku upravljanju promenama održala je radionicu Akcioni plan za sprovođenje preporuka Svetske banke iz Horizontalne funkcionalne analize (2017-2018), u sredu 16. januara 2019. godine u prostorijama Ministarstva za državnu upravu i lokalnu samoupravu.\nMinistarstvo prosvete ostvarilo 90% Akcionog plana za optimizaciju pružanja javnih usluga u prosveti\nGrupa za podršku upravljanju promenama održala je radionicu Sprovođenje Akcionog plana za opti mizaciju pružanja javnih usluga u prosveti, u sredu 16. januara 2019. godine u prostorijama Ministarstva za državnu upravu i lokalnu samoupravu.\nGrupa za podršku upravljanju promenama\nSajt je izrađen u okviru projekta Restrukturiranje i optimizacija javne uprave u Republici Srbiji 2015 – 2018 koji se realizuje uz podršku Svetske banke, a finansira se iz IPA 2014 programa Evropske unije. Sadržaj ovog sajta isključivo je odgovornost Ministarstva državne uprave i lokalne samouprave i Grupe za podršku upravljanju promenama i ne odražava mišljenja i stavove Evropske unije i Svetske banke.


Italijanima na meti Apple, Google i Dropbox | PC Press\nItalija otvorila istragu protiv kompanija Apple, Google i Dropbox\nItalijanski nadzorni organi rešili su da otvore istragu protiv kompanija Apple, Google i Dropbox, a ukupno je najavljeno šest istraga o uslugama skladištenja podataka u cloud sistemima Google Drive, iCloud i Dropbox.\nItalija ozbiljna da reši pitanje konkurencije\nRanije, tokom jula, Italija je pokrenula istragu protiv Amazon i Apple-a u vezi Beats slušalica. Vlasti žele da saznaju da li su se dve kompanije dogovorile da spreče maloprodaju van zvaničnog Apple programa da prodaju Beats i druge Apple proizvode. Velike tehnološke kompanije suočavaju se sa povećanim pritiskom regulatora za zaštitu konkurencije u SAD-u i Evropi. Američko Ministarstvo pravde možda će predstaviti svoj slučaj protiv Google-a kasnije tokom ovog meseca. Apple je u sporu sa Epic Games zbog pravila App Store-a, dok je slučaj koji se vodi protiv Amazona sve jači. Teško je za sada proceniti koliko će bilo koja od otvorenih istraga biti efikasna u promeni ponašanja najvećih korporacija na svetu.\nTagovi: apple, Dropbox, Google\n← Motorola G9 Plus sa kamerom od 64MPx i 5.000mAh baterijom\nSurfShop edukacija za onlajn poslovanje →


Jeftini letovi iz Njukasla - Avio karte Njukasl - eSky.rs\nAvio karte iz Njukasla\nPretražite letove iz Njukasla\nProverite najbolje prilike za letove iz Njukasla\n✔ Postoje li posebne ponude za letove iz Njukasla na eSky.rs?\n✔ Mogu li se pobrinuti za osiguranje prilikom rezervacije leta iz Njukasla?\n✔ Ako rezervišem let iz Njukasla, mogu li da rezervišem ujedno i smeštaj?\n✔ Koje avio-kompanije nude letove iz Njukasla?\nBudite sigurni, da na eSky.rs ponuda letova iz Njukasla uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije iz Njukasla\nJeftini letovi do Ujedinjenog Kraljstva Jeftini letovi iz Ujedinjenog Kraljstva Jeftini letovi za Liverpul Jeftini letovi iz Liverpula Jeftini letovi za Koku Jeftini letovi iz Koke\nJeftini letovi do Albanije Jeftini letovi iz Albanije Jeftini letovi do Mar der Plata Astor Piazzolla Jeftini letovi od Mar der Plata Astor Piazzolla


Besplatna vakcinacija protiv humanog papiloma virusa (HPV) u Srbiji - Dijalog.net\nNaslovna Društvo Besplatna vakcinacija protiv humanog papiloma virusa (HPV) u Srbiji\nBeograd, 03. decembar 2021. – Država uvodi besplatnu vakcinaciju protiv humanog papiloma virusa (HPV), koji dovodi do malignih karcinoma grlića materice kod žena i penisa kod muškaraca, i to za decu uzrasta od devet do 19 godina, rekla je direktorka Republičkog fonda za zdravstveno osiguranje Sanja Radojević Škodrić.\n“Ukoliko deca prime nakon 14 godina, ili pre navršene dvanaeste godine, ili ako je bio prvi seksualni kontakt i ukoliko je došlo do HPV infekcije, takođe će vakcina delovati, mada znatno manje. Ipak, efikasnost je najveća u periodu od 12 do 14 godina i ukoliko nije došlo do seksualnog kontakta“, napominje Škodrić.\nProizvodnja vakcina u novoj fabrici u Srbiji imaće dve faze, a prva koja predstavlja punjenje i pakovanje uvezene supstance počeće već u martu i aprilu i mesečno će se u toj fabrici dobijati oko tri miliona doza Sinofarm vakcine, rekla je direktorka Republičkog fonda za zdravstveno osiguranje Sanja Radojević Škodrić.\nPrethodno Novi roman Saše Obradovića u izdanju Arhipelaga\nSledeće Otvorene prijave za Evropsku novinarsku nagradu 2022.\nTop Tags vladavina prava Evropska unija Civilno društvo istraživanje OCD mladi konkurs mediji Vlada Republike Srbije lokalna samouprava Društvo Evropska komisija evropske integracije Srbija i Evropska unija ljudska prava


Odbrana Sokratova solunskog teatra na beogradskoj sceni\nBeta 12. novembra 2016. 14:15\nPredstava nacionalnog teatra iz Soluna „Odbrana Sokratova“ radjena prema Platonovom tekstu u režiji Dimosa Avdepozisa, gostovaće sutra u beogradskom Narodnom pozorištu, a komad će biti izveden na starogrčkom jeziku, uz titlovani prevod na srpski jezik.\nGlumac Vasilis Karabulas, koji glumi Sokrata, rekao je na konferenciji za novinare danas u Beogradu da je starogrčki jezik bio najbolji način da se očuva Sokratova autentičnost i u potpunosti prenese njegova poruka.\n„Sokrat govori o smrti, o svojim demonima koji su mu govorili šta da ne radi, a ne šta da uradi“, rekao je Karabulas.\nGovoreći o svom liku, on je objasnio da se 70-godišnji Sokrat zapravo ne brani od optužbi koje ga terete da govori protiv bogova i da „kvari mlade“, već objašnjava i staje iza svojih stavova.\nPrema njegovim rečima, publika u predstavi takodje preuzima aktivnu ulogu kao Sokratov sudija.\nPredstava je gostovala u celoj Grčkoj, u Rumuniji, na Kipru i u Vijetnamu, a sada je prvi put pred beogradskom publikom.\nGostovanje je rezultat saradnje beogradskog Narodnog pozorišta i Državnog pozorišta Severne grčke iz Soluna, pod pokroviteljstvom grčke ambasade u Beogradu.\nMinistar kulture i turizma regije Centralna Makedonija Aleksandros Tanos ocenio je da je ovo gostovanje prilog razvoju bliskih odnosa dva naroda koji već gaje zajedničke vrednosti, poput kulture i vere.\n„Kultura i umetnost su ono što ujedinjuje narode“, rekao je Tanos.\nZamenica direktora Državnog pozorišta Severne Grčke iz Soluna Marija Cima kazala je da je tekst za svojevrsnu „reinkarnaciju“ Sokratovog sudjenja pripreman tri godine i da je predstava svuda gde je prikazivana nailazila na dobar odziv i reakcije publike.\nOrganizatori su naveli da je interesovanje za sutrašnji nastup u Beogradu veliko, a ulaznice se mogu nabaviti po ceni od 300 do 1.200 dinara.\n„Kaljinka“, „Crne oči“, „Kaćuša“ sa horom…\nPredstava „Mala crna haljina“ u Domu Jevrema Grujića\n„Metropoliten na bis“ u bioskopu Cineplexx\n“Editors”, zvezde prve večeri Arsenal festa\nSvetski dan muzike otvorila pesma „Jagodinska jutra“\nAbramović u Beogradu:Izložba u Muzeju savremene umetnosti\nPrvo veče Arsenala u znaku The Kills i Markija Ramona\nPočeo osmi “Arsenal fest”\nJoš jedan SJAJAN roman Nikolasa Sparksa, „Noći u Rodanteu“\nDa znate poreklo antičkih izreka Vladete Jankovića\nKusturica: U Andrićgradu 28. juna spomenik braći Sokolović\n„Kaljinka“, „Crne oči“,…\nPredstava „Mala crna haljina“ u Domu Jevrema…\nSvetski dan muzike otvorila pesma „Jagodinska…


Nove prilike za rast vodeće regionalne internet platforme DaiBau | MediaPress\nKompanija Henkel i fond South Central Ventures finansijski su podržali regionalni razvoj vodeće internet platforme DaiBau, dostupne na www.daibau.rs, koja spaja investitore sa izvođačima građevinskih radova, uloživši značajan milionski iznos u evrima. Henkelova poslovna jedinica Adhesive Technologies prepoznala je potencijal platforme koja okuplja više od 65.000 građevinskih preduzeća, arhitekata i drugih stručnjaka za izgradnju i obnovu nekretnina na sedam različitih tržišta u regiji.\n„Ova investicija će nam značajno pomoći u razvoju aktuelne platforme i jačanju naše tržišne pozicije u regiji. Osim toga, ubrzaće tekuće procese digitalizacije, koji direktno utiču na tržišnu transparentnost i pružanje brojnih inovativnih rešenja, kako krajnjim korisnicima, tako i izvođačima. U trenutnim dinamičnim uslovima rasta, osim finansijskih sredstava obuhvaćenih pomenutom investicijom, za naš dalji razvoj od velikog značaja je da imamo snažne partnere koji sa sobom donose zavidno znanje, iskustvo i stručnost“, istakao je Martin Pelcl, jedan od osnivača i generalni direktor platforme DaiBau.\nHenkel je svetski lider s visoko efikasnim rešenjima na tržištu lepkova, zaptivnih masa i funkcionalnih premaza. Poslovna jedinica Adhesive Technologies može se pohvaliti sa 130.000 direktnih korisnika u više od 800 tržišnih segmenata, i nudi izuzetno kvalitetne proizvode potrošačima, zanatlijama i građevinarima. Između ostalog, njihov portfolio proizvoda uključuje materijale i lepkove za pločice, prozore, fasade, podrume, krovove, popločavanje i hidroizolaciju pod poznatim brendovima kao što je, na primer, Ceresit.\n„U našem slučaju, digitalizacija igra važnu ulogu u daljoj izgradnji naših poslovnih modela i sticanju konkurentnih prednosti na različitim tržištima“, dodao je Adrian Orbea, globalni direktor marketinga kompanije Henkel. „DaiBau je za kratko vreme svoju digitalnu platformu uspešno pokrenuo i proširio po regiji, i tako potvrdio svoje mogućnosti i agilnost. Ova investicija će nam omogućiti da dodatno ubrzamo realizaciju naše strategije digitalizacije sticanjem uvida u krajnje korisnike i izvođače. Želja nam je da zajedno sa DaiBauom dodatno unapredimo platformu i olakšamo pružanje inovativnih rešenja i pojednostavimo pristup informacijama različitim grupama korisnika.“\nSouth Central Ventures u platformu je uložio već 2018. godine, a Jure Mikuž, Managing partner fonda izjavio je sledeće:\n„Zadovoljstvo nam je da poželimo dobrodošlicu Henkelu u Daibau. Partnerstvo sa Henkelom ne samo da predstavlja potvrdu poslovne strategije koja je rezultirala ubrzanim rastom poslovanja Daibaua, već ga i mi u fondu vidimo kao iskorak koji će platformi pomoći da brže iskoristi neke nove tržišne prilike koje inače nikada ne bi mogla samostalno iskoristiti u tako ranoj fazi poslovanja.“\nOsnivači platforme DaiBau – MARTIN PELCL (levo) i GREGOR ČERNELČ (desno); Autor fotografije: Nina Bračko\nDaiBau je od lokalne platforme, koju su 2014. godine u Sloveniji pokrenuli Martin Pelcl i Gregor Černelč, izrastao u vodeću regionalnu platformu, koja na tržištima Slovenije, Hrvatske, Austrije, Bosne i Hercegovine, Srbije, Slovačke i Rumunije okuplja 65.000 dobavljača i 260.000 aktivnih korisnika. Osim što korisnicima znatno olakšava sve poslove vezane za izgradnju i renoviranje nekretnina, izvođačima radova pomaže u pronalaženju novih klijenata. Svaki profil izvođača sadrži recenzije i ocene korisnika, portfolio odrađenih projekata, a korisnicima pomaže u kalkulaciji troškova radova.\nOsim u izboru optimalnog izvođača radova, DaiBau korisnicima pomaže u planiranju i budžetiranju radova, što znatno pojednostavljuje proces izgradnje ili renoviranja nekretnine. DaiBau posebno vodi računa o srednje velikim ili malim izvođačima radova, kojima pruža priliku da plasiraju svoje usluge i proizvode, i optimizuju svoje poslovanje, posebno na tržištima jugoistočne Europe, na kojima je DaiBau, uz naglu ekspanziju u vrlo kratkom vremenu, snažno uticao i na regulaciju sektora građevinskih usluga.\nDaiBau je u Srbiji dostupan od 2018. godine i na stranici www.daibau.rs nudi više od 17.000 proverenih izvođača radova, koji su dostupni u 13 kategorija i čak više od 250 potkategorija. Taj specijalizovani sistem za izgradnju pruža i brojne savete i alate koji investitorima bilo koji građevinski zahvat na nekretnini i oko nje bitno olakšavaju i optimizuju cene. U Srbiji je od pokretanja platforme realizovano gotovo 25.000 projekata.\nTag:Adhesive TechnologiesDaiBaugrađevinarstvoHenkelinternet platformakompanijaNekretnineplatformaSouth Central Ventures\nWhtasApp uvodi novu opciju: Iste poruke na više uređaja\nWhatsApp radi na podršci za više uređaja, te će tako iste poruke moći


Ministar Vulin posetio prostorije Udruženja za pomoć MNRO - Ozon Media\nMinistar Vulin posetio prostorije Udruženja za pomoć MNRO\nSremska Mitrovica – Ministar za rad, zapošljavanje, boračka i socijalna pitanja Aleksandar Vulin obišao je juče Udruženje za pomoć mentalno nedovoljno razvijenim osobama Sremska Mitrovica i tom prilikom donirao razboj za tkanje koji će koristiti članovi Udruženje u svojoj radionici.\nPored donacije koju je Ministarstvo uputilo Udruženju povod dolaska ministra bio je i nemili događaj sa početka maja meseca, kada je prodavnica ovog Udrženja opljačkana.\nSvojim dolaskom ministar Vulin želeo je pre svega da pruži podršku ovom sremskomitrovačkom Udruženju i pokaže ne samo njenim članovima, nego i svim drugim sličnim udruženjima da je Ministarstvo tu za njih, da čuje njihove potrebe i probleme i da im poruči da će se zajedničim snagama u narednom periodu raditi na njihovom rešavanju.\nOn je napomenuo da je Sremska Mitrovica od Ministarstva ove godine dobila 7,9 miliona dinara, koje će potrošiti za usluge u zajednici i da se tokom prethodne dve godine pomoglo Centru za socijalni rad „Sava“ sa oko 2,4 miliona dinara.\nSekretar Udruženja za pomoć MNRO Radinka Čipan zahvalila se ministru i naglasila da donacija pored materijalne vrednosti za Udrženje je značajna i iz tog razloga što im predstavlja podstrek za dalji rad.\nSlobodna zona stiže u naš grad


M. B. , M.J.\nPrema ovim informacijama, uznemirena žena prijavila je Sandulovića telefonom nadležnim organima u Beogradu.\n- Ona je uplašena za svoj život jer joj je Sandulović u više navrata telefonom uputio ozbiljne pretnje. Naime, kada je saznao da je Silvija doputovala u Beograd da se vidi sa njihovom ćerkom Klarom bez njegovog znanja, rekao joj je: "Zaklaću te, dr*ljo raspala" nakon čega ga je ona prijavila - kaže naš sagovornik. Nikola Sandulović biće saslušan u tužilaštvu.\nInače, Nikola Sandulović odavno je poznat javnosti zbog različitih skandala. U žižu javnosti došao je 2010. godine, kada je pod njegov automobil podmetnut eksploziv.\nSAZNAJEMO Bivša supruga prijavila Nikolu Sandulovića zbog pretnji\nPopović: Sandulović nikada nije bio savetnik Đinđića\nSandulović je povređen u eksploziji naprave koja je bila aktivirana daljinskim putem, a koja je bila postavljena ispod suvozačevog sedišta njegovog "ševroleta".\nDetonacija ga je izbacila iz automobila, a tada su povređena i dvojica njegovih prijatelja golubara. Zbog ovog napada uhapšeni su Zoran Tešić zvani Teša (45), Miloš Kristanović (41), Dragan Ražnatović (37) i Dragoslav Pejić (35), svi iz Beograda.\nRazlog podmetanja eksplozije predstavljao je dugogodišnji sukob ove kriminalne grupe i Sandulovića, a vezan je za neraščišćene imovinske odnose, pre svega sa poslovima u golubarstvu. Incidenti su se događali i tokom suđenja u više navrata, da bi sukob kulminirao u tuču Sandulovića i Tešića ispred sudnice Palate pravde.\nI dok proces za napad i njega i dalje traje, 2014. godine Sandulović izaziva pravi skandal u Londonu. On je upao na predavanje tadašnjeg premijera Aleksandra Vučića u amfiteatru Londonske škole ekonomije i predstavio se kao predsednik Republikanske partije i savetnik Zorana Đinđića. Tada je govorio kako su izbori bili neregularni, kako je on žrtva političkog progona u Srbiji, dok je njegova advokatica govorila kako je "Vučić pretio Sanduloviću". Vučić je odgovorio da Sandulović nikada nije bio savetnik Zorana Đinđića.\nNa ovu izjavu oštro je reagovao i dugogodišnji saradnik ubijenog premijera Đinđića Vladimir Popović Beba rekavši isto što i Vučić.\nDalje, Sandulović biva doveden u vezu sa falsifikovanim potpisima tokom izbora 2016. godine, kada je utvrđeno da je Jedinstvena ruska stranka falsifikovala 4.834 potpisa, a da ih je prikupljao preko menadžera Sandulović.\nSandulović je bio vlasnik terazijskog kioska "Banjalučki ćevap", a u beloj knjizi MUP-a o organizovanom kriminalu iz 2001. zaveden je kao pripadnik zvezdarskog klana.\nHapšen je u akciji "Sablja", ali se njegovo ime nikada nije našlo na optužnici.\nDemantuje pretnje u izjavi za "Blic"\nNakon što je "Blic" na svom portalu objavio vest o tome da je Nikolu Sandulovića prijavila zbog pretnji njegova bivša supruga Silvija, redakciju je pozvao Sandulović.\n- Tri puta sam odbio njene pokušaje pomirenja i ona je ta koja vrši pritisak da dolazi ovde. Ona zove mene i spreman sam policiji da priložim ceo svoj telefonski listing. Policija nas nije zvala povodom ovih navoda - kaže Sandulović.\nGAĐALA GA PIKSLOM, POLOMILA EKRAN TV-A, BACILA MU STVARI KROZ PROZOR Nevenčani suprug prijavio ženu zbog nasilja u porodici\nVlasnica doma za stara lica “Radost” u Negotinu B.D. (60) lišena je slobode.


Protest u Rudaru i na Rudnici: Kosovska granična policija najavila oduzimanje srpskih tablica (VIDEO) | KoSSev\nČetvrtak 23. jul 2015, 15:15\n17:44 - Desetak vozila sa Severa Kosova danas oko 16 časova blokiralo je integrisani granični prelaz "Rudnica" na petnaestak minuta, protestujući protiv najava iz Prištine da će od ponoći, kada bude stupio na snagu sporazum o osiguranju vozila, početi i oduzimanje srpskih registarskih tablica vozila gradova sa KiM-a. U koloni vozila bili su i gradonačelnik Zvečana, Vučina Janković, kao i predsednici privremenih organa Zvečana i Kosovske Mitrovice, Dragan Nedeljković i Aleksandar Spirić, koji su se kratko zadržali u razgovoru sa srpskim policajcima na delu integrisanog prelaza Republike Srbije, a policajac EULEX-a im je pokazao i tzv. sporazum o osiguranju vozila koji počinje da se primenjuje posle ponoći.\nNeimenovan izvor u Beogradu: To se neće desiti\nKako KoSSev nezvanično saznaje od izvora bliskom beogradskom pregovaračkom timu, srpske tablice gradova na KiM-u se neće oduzimati.\n„To se neće desiti, niti to ima veze sa sporazumom o osiguranju čija primena počinje sutra.“\nIsti izvora za KoSSev dodaje da je namera Prištine bila da uz početak primene sporazuma o osiguranju provuku i rešavanje pitanja tablica, i to pre svega da bi „RKS tablice mogle da ulaze u centralnu Srbiju“, a što sporazumom o osiguranju nije predviđeno.\n„Verovatno su sa ovom namerom da oduzimaju tablice KM, PR i slično, hteli da pritisnu Beograd. I ponavljamo to se neće desiti. Naglašavamo da se sporazumom o osiguranju ništa ne menja kada su u pitanju tablice.“\nGradonačelnik Zvečana i predsednici privremenih organa Zvečana i Kosovske Mitrovice su sa građanima bili i prethodno, tokom protesta u mestu Rudaru, na izlazu iz opštine Zvečan.\nProlazak je na Rudnici na kratko bio zaustavljen iz oba pravca, a situacija je bila mirna i bez tenzija, uprkos tome što su se i sa jedne i sa druge strane stvorile manje gužve usled zaustavljanja vozila koja su pokušavala da pređu. Jedino je na strani gde se nalazi kontrola srpske policije bio prisutan nešto veći broj policajaca od uobičajenog.\nDežurni kosovski granični policajci tvrde da ne znaju ništa o odluci da zaustavljaju vozila sa srpskim tablicama gradova sa KiM-a. Iako nisu želeli da daju zvaničnu izjavu uz obrazloženje da nemaju ovlašćenje za razgovor sa medijima, nezvanično su potvrdili da nisu dobili pismeno obaveštenje o tome. Policajci iz druge smene nisu, međutim, mogli da potvrde da će ista situacija biti i sa trećom smenom čija dužnost počinje večeras od 20 časova.\nNa rudnici su bili prisutni i pripadnici kosovske carine koji su naglasili da je njihova dužnost isključivo carinjenje robe, te da oni nemaju nikakve veze sa oduzimanjem tablica.\nSporazumom o osiguranju se ne menja ništa kada su u pitanju tablice i neće se desiti oduzimanje srpskih tablica naših gradova na Kosovu i Metohiji, KoSSevu je rekao neimenovani izvor blizak pregovaračkom timu u Beogradu.\nVest da će granična policija početi da od noćas oduzima tablice sa oznakama KM, PR, PZ,GL, itd. potvrdio je ranije danas gradonačelnik Zvečana Vučina Janković i predsednik privremenog organa u ovoj opštini, Dragan Nedeljković, pozivajući se na nezvanične informacije. Ove informacije je i KoSSev imao danas iz više nezvaničnih izvora, takođe, ali još uvek nema zvanične potvrde iz Prištine.\n15:15 - Protest u Rudaru: Kosovska granična policija najavila oduzimanje srpskih tablica; kolona krenula ka Rudnici\nNekoliko desetina vozila krenulo je organizovano ka Rudnici nakon što se više desetina građana okupilo na raskrsnici u mestu Rudare u opštini Zvečan. Oni protestuju nakon najava koje su im danas stigle sa integrisanih graničnih prelaza sa Severa da će od noćas svim vozilima sa srpskim registarskim oznakama gradova sa KiM-a (PR,KM, PZ, PE) biti zabranjen ulazak iz centralne Srbije na KiM i izlazak sa Kosova. Građani najavljuju blokadu puteva ukoliko se ova odluka iz Prištine i sprovede. Sa okupljenim građanima se u ovim trenucima nalazi i gradonačelnik Zvečana, Vučina Janković, koji ističe da je njegova dužnost da bude sa građanima, dok se istovremeno, navodi Janković, vode razgovori između predstavnika prištinskih institucija i najverovatnije, kako je rekao, predstavnika vlasti Srbije, uključujući i predstavnike carine sa punktova na Severu. U Rudaru se nalaze i vojnici nemačkog KFOR-a, kao i dva vozila EULEX-a. Saobraćaj reguliše Kosovska policija i za sada se neometano odvija.\n„Prema informacijama koje sam ja kao gradonačelnik Zvečana nezvanično dobio, od Kosovske granične policije dato je uputstvo prema kojem će sve srpske tablice sa oznakama KM, PR i drugih gradova sa KiM biti konfiskovane. Došlo je do spontanog okupljanja građana ovde u Rudaru. Moja dužnost i obaveza je da kao gradonačelnik budem prisutan na mestima na kojima je prisutno stanovništvo,“ rekao je Janković, dodavši:\n„Pogledajte sve ove ljude koje vidite ovde, videćete da su svi vezani za Srbiju, pa i ja kao gradonačelnik. Znate da svakodnevno putujemo za Srbiju.“\nJanković je takođe potvrdio da su sa uputstvom sa graničnog prelaza upoznati i ostali gradonačelnici, da su u međusobnom kontaktu i da svi čekaju ishod sastanka koji se u ovim trenucima vodi sa predstavnicima prištinskih institucija, a čiji detalji nisu poznati.\nNa pitanje da li je prethodno zatražio zvanično objašnjenje od nadležnih institucija iz Prištine i ukoliko jeste, da li je i kakav odgovor dobio, Janković kaže da to nije učinio, jer je u toku sastanak na „diplomatskom nivou“ na kojem se problem rešava. Janković nije mogao da precizira gde se ovaj sastanak tačno odvija.\nNa pitanje koje će korake lokalne samouprave sa Severa preduzeti ukoliko se na integrisanim prelazima vozila sa ovim tablicama budu zaustavljala, a tablice oduzimane, gradonačelnik Zvečana kaže da je njegova dužnost da bude sa građanima i da poštuje svaku odluku koju građani donesu:\n„U ovom trenutku je najvažnije da budem sa građanima i da sačekamo ishod sastanka. Moja je dužnost da poštujem odluku građana kao što to sada činim.“\nSa druge strane, predsednik privremenog organa opštine Zvečan i istovremeno predstavnik poslovne zajednice, Dragan Nedeljković, u izjavi za KoSSev, najavio je blokadu puteva ukoliko se bude počelo sa oduzimanjem ovih tablica.\n„Građani su nezadovoljni. Putuje se za Srbiju svakodnevno i građani neće to dozvoliti,“ rekao je on.\nNedeljković je, kao i Janković, naglasio da je njegova dužnost da bude sa građanima.


Međunarodni sajam građevinarstva u Beogradu | NSU\nSrbija Međunarodni sajam građevinarstva u Beogradu\nDanas počinje 44. Međunarodni sajam građevinarstva (SEEBBE) u Beogradu, koji će okupiti više od 600 izlagača iz 27 zemalja koji će predstaviti kompletnu ponudu iz svih oblasti građevinske delatnosti.\nIzlagači će se predstaviti u sedam hala Beogradskog sajma i na otvorenom prostoru, a najveća atrakcija manifestacije biće bager koji pleše, koji će posetioci, kako je najavljeno, moći da odgledaju svakog dana u 11, 13, 15 i 17 časova.\nNajatraktivniji eksponati biće montažne kuće, od kojih su neke izrađene po najsavremenijim ekološkim standardima, po cenama koje se kreću od 250 evra po kvadratu pa naviše.\nU hali 2A ponuda proizvođača opeke i crepa i krovnih pokrivača. Hala 2B nudi izbor svih vrsta materijala za gradnju, betonske proizvode, uređaje za klimatizaciju i grejanje, kao i veliki izbor alata za industriju građevinskog materijala. U hali 2C predviđen je kupatilski program i sanitarije, kao i nove tehnologije uštede električne energije i tople vode u ovom segmentu.\nObimna ponuda najvećih eksponata na manifestaciji – bagera, viljuškara, utovarivača, građevinske mehanizacije, od ove godine je zbog velikog interesovanja proširena i na halu 5.\nZa sve ove proizvode posetioci imaju mogućnost da iskoriste ekskluzivne sajamske pogodnosti za kupovinu uz pet do 30 odsto popusta.\nKao zasebna tematska celina predstaviće se 10. Međunarodni sajam kamena – Stone Expo Serbia, najveća međunarodna sajamska manifestacija u oblasti prirodnog kamena i prateće industrije.\nRadno vreme je svakog dana od 10 do 19 sati, a 21. aprila, poslednjeg dana sajma, od 10-17 časova.\njedna ulaznica: 300 dinara\ngrupne: 200 dinara\nza organizovanu posetu školskih ustanova: 100 dinara\nparking po satu: 100 dinara


BEOGRAD, Najavljeni sporazum zemalja Balkana znatno će smanjiti cijenu rominga u regionu, a očekuje da će od 1. jula 2021. ona biti ista kao cijena u domaćem saobraćaju, izjavila je državni sekretar u Ministarstvu trgovine, turizma i telekomunikacija Srbije Tatjana Matić.\n“Srbija je još 2014. potpisala sporazum sa Makedonijom, Crnom Gorom, BiH, i mi smo već u režimu smanjenih cena, a plan je da se one dodatno smanje. Ne mogu cene biti veće od 0,19 evra”, navela je Matićeva.\n“Imajući u vidu da novi sporazum obuhvata i Albaniju, i celu teritoriju Kosova i Metohije, u ovom trenutku datum ostaje pod znakom pitanja”, dodala je Matićeva.\n“Trenutno je u Albaniji telefonski poziv 150 dinara /1,22 evra/, što je značajno umanjenje”, navela je Matićeva.\n“Ovo vidimo kao korak ka tome, posebno imajući u vidu u kojoj meri se EU zalaže za potpisivanje ovog sporazuma”, navela je Matićeva i istakla da je ova inicijativa dio Berlinskog procesa, čija je suština regionalna saradnja i približavanje regiona EU. RTS\nTagovi: balkanizborromingsrbijatatjana matic


Manfred Weber vodeći kandidat za novog predsjednika Evropske komisije\n27.05.2019 / 16:10 Svijet - Zatražio podršku\nBorba za glavne dužnosti u Evropskoj uniji počela je u ponedjeljak nakon što su glavne stranke centra na izborima za Evropski parlament izgubile većinu.\nVodeći kandidat konzervativaca (EPP) Manfred Weber zatražio je podršku od liberala, Zelenih i socijalista za dužnost predsjednika Evropske komisije.\n"Kada predizborna kampanja završi, zadaća demokrata je da sjednu zajedno za stol", rekao je Weber u Muenchenu u ponedjeljak, gdje njegova stranka, Kršćansko-socijalna unija (CSU), ima sjedište.\nWeber je najavio da se kasnije planira sastati s predstavnicima drugih političkih grupa koje bi zajedno mogle formirati veliku koaliciju i osigurati snažnu većinu u novom sazivu Evropskog parlamenta, premda dolaze s različitih dijelova političkog spektra.\nWeber, predsjednik Kluba zastupnika EPP-a u sadašnjem sazivu EP-a, jedan je od nekoliko "spitzenkandidata" koji se natječu za novog predsjednika Evropske komisije, prenosi dpa.\nMeđu njima su potpredsjednik Evropske komisije Frans Timmermans ispred socijalista (S&D) i povjerenica za tržišno natjecanje Margrethe Vestager, jedna od sedmero vodećih kandidata evropskih liberala (ALDE), koji su na evropskim izborima ostvarili jako dobar rezultat.\nPotpredsjednik Evropske komisije Jyrki Katainen izjavio je danas kako je Manfred Weber, koji je na čelu konzervativne EPP grupe u Evropskom parlamentu, u dobroj poziciji da naslijedi Jean-Clauda Junckera kao predsjednika Komisije.\nKatainen, koji je bio potpredsjednik EPP-a 2006.-2012., također je rekao da bi mogao zamisliti da se Zeleni pridruže EPP-u, socijaldemokratima i liberalnom ALDE savezu u proevropskoj koaliciji u novom Evropskom parlamentu.


Beogradski glas – Uvođenje elektronskog zakazivanja pregleda i elektronskih recepata za lekove donelo je izvesne olakšice pacijentima, jer kada je o zakazivanju reč oni to više ne moraju da rade sami telefonom, već im izabrani lekar u sistemu zakazivanja pronalazi prvi slobodan termin i zakazuje pregled. Pacijentima je ovo na kraju krajeva komfornije i zato što za razliku od ranije ne moraju da čuvaju i nose nikakav papir odnosno uput sa sobom. Dovoljno je da sebi negde pribeleže kada imaju zakazan termin i da se u to vreme pojave kod lekara.\nŠta ako nema termina\nA što se tiče uvođenja elektronskih recepata mnogi hronični pacijenti su ovu novinu doživeli s olakšanjem jer, kako kažu, više neće morati da zakazuju odlazak kod lekara i čekaju u čekaonicama samo da bi im se propisala terapija. Sada je dovoljno da odu do apoteke i uzmu lekove.\nMeđutim, i jedna i druga elektronska olakšica imaju i svoju lošu stranu. Govoreći o problemima u funkcionisanju elektronskog zakazivanja pregleda, prim. dr Nevenka Dimitrijević, specijalista opšte medicine i portparol Sekcije opšte medicine Srpskog lekarskog društva, kaže da se dešava da su izabrani lekari nekada prinuđeni da po dva, tri puta šalju pacijenta na isti pregled, a on da se šeta od lekara do lekara.\n– To se događa kad postoji potreba da pacijenta koji nam je došao uputimo na neku specijalističku kliniku na pregled, a u tom trenutku nema termina ni za jednog doktora na klinici. Pacijent tada ima pravo da dobije uput bez termina, i to u istom tom programu koji se zove ’moj doktor’, ali nema vreme u koje je njegov pregled zakazan. Izabrani lekar je u takvim situacijama dužan da napiše obrazloženje zašto mu je dao uput bez termina. Međutim kada pacijent sa takvim uputom dođe na kliniku najčešće ga i ne prime na pregled. Na šalteru mu kažu da mora imati zakazan pregled, iako dobro znaju da je ovakvo davanje uputa sasvim u redu i da uput važi 30 dana“, kaže doktorka.\nTada pacijenta iz klinike vraćaju izabranom lekaru da mu zakaže termin, iako termine sami nisu istakli, zbog čega im je pacijent i upućen bez navedenog tačnog vremena pregleda.\n– Kada se pacijent vrati i kaže da su odbili da ga pregledaju, izabrani lekar u programu vidi da ili nema istaknutih termina ili da su svi popunjeni. Nekada se desi da u međuvremenu, dok se pacijent vrati sa klinike kod izabranog lekara, na klinici istaknu termine pa mu izabrani lekar daje novi uput. To predstavlja veliko maltretiranje za pacijenta ali i problem za lekara, jer se svako davanje uputa knjiži a preterani broj datih uputa nije baš poželjan“, objašnjava prim. dr Nevenka Dimitrijević.\nPrema njenim rečima čeka se najmanje mesec do dva da bi se zakazao pregled kod specijaliste, čak i u domu zdravlja, jer kako navodi, svi obično istaknu termine između prvog i desetog u mesecu, pa ko od izabranih lekara uklopi svoje pacijente – uklopi, a ko ne uspe, mora da čeka sledeći mesec jer je posle desetog u mesecu veoma teško naći slobodne termine za preglede.\nCeo tekst pročitajte u PDF izdanju na stranama 10-11.\nOznakedvostruka evidencija izabrani lekar kompjutersko zakazivanje i izdavanje recepata lekari Naslovna-centar Naslovna-traka pacijenti specijalistički pregledi Srpsko lekarsko društvo zdravstvo\n1 Comment on "Prednosti i mane kompjuterskog zakazivanja i izdavanja recepata: Elektronsko šetanje pacijenata"\nkome se zaliti u tom slucaju? Ili ko proverava da li je lekar sa klinike postavio termine\nfebruar 14, 2018 7:17 pm\nŠta muči starije Novobeograđane: Najteže su bolest i samoća


MEAA istinski reprezent crnogorskih nacionalnih interesa | MINA\nNaslovnica Crna Gora MEAA istinski reprezent crnogorskih nacionalnih interesa\nMEAA istinski reprezent crnogorskih nacionalnih interesa\nPodgorica, (MINA) – Crnogorska etnička zajednica Australije (MEAA) od svog osnivanja izborila se sa mnogim napadima spolja, ali i iznutra, kazao je predsjednik MEAA, Mihailo Mandić i dodao da je to udruženje istinski reprezent crnogorskih nacionalnih interesa.\nMandić je, u intervjuu agenciji MINA, rekao da MEAA ima 150 registrovanih članova i da na osnovu tog broja imaju dva delegata u odboru etničkih zajednica države Novi Južni Vels.\nPrema njegovim riječima, MEAA je svakim danom bogatija za neko novo članstvo.\nMandić je kazao da su od prošle godine osnovane nove podružnice članova MEAA u Brizbejnu, Melburnu i Novom Zelandu.\n„Kada se uzme u obzir navika naših iseljenika da samo domaćin bude reprezent kuće, onda broj iseljenika koji gravitira zajednici poprima impozantnu cifru za ovaj kontinent“, naveo je Mandić.\nKako je kazao, MEAA je mnogo više od običnog udruženja, to je respektabilna institucija koja predstavlja Crnu Goru.\n„U moru fiktivnih udruženja koja su se pojavila širom svijeta, ova zajednica je izgradila sebe u jednu respektabilnu instituciju koja predstavlja Crnu Goru na jedan reprezentativni način“, kazao je Mandić.\nOn je rekao da MEAA promoviše Crnu Goru.\n„Nas pozivaju da dajemo intervjue na sidnejskim radio stanicama, česti smo gosti državnih institucija Australije, redovno promovišemo Crnu Goru na godišnjim večerama sa premijerom“, naveo je Mandić.\nKako je dodao, svaki dosadašnji ambasador Australije, akteditovan i za Crnu Goru, pozivao je predstavnike MEAA na konsultacije, prije odlaska na tu dužnost.\n„Upisali smo ime Montenegro u Savez etničkih zajednica Novog Južnog Velsa (NSW), registrovali Crnogorsku pravoslavnu crkvu (CPC), ostvarili izuzetno prijateljski odnos sa sidnejskom opštinom Rokdejl u kojoj je registrovano naše udruženje“, kazao je Mandić.\nKako je naveo, MEAA trenutno pokušava da ostvari uzajamnu saradnju Rokdejla i Podgorice, na osnovu inicijative gradonačelnika te sidnejske opštine.\n„Mi smo spona i izmedju crnogorskih državljana koji, igrom sudbine, završe u zatvorima u Austarliji i njihovih roditelja, isto kao i onima koji svoje staračke dane provode u staračkim domovima. Mi smo ti koji spajaju familije i pronalazimo tražene osobe koje su pokidale svoje veze sa svojima u Crnoj Gori“, rekao je Mandić.\nOn je kazao da je MEAA u velikoj mjeri doprinijela borbi za crnogorsku nezavisnost.\n„Mi smo pisali apele, saopštenja, reagovanja i pisma podrske borbi za obnovu crnogorske državnosti“, naveo je Manidić.\nKako je dodao, MEAA je nekada upućivala i kritike crnogorskim vlastima, ukoliko je postojalo osnova, ali nikada nije bila protiv Crne Gore i njenih nacionalnih interesa.\n„Crnogorska etnička zajednica je prošla trnovit put do prepoznatljivost pravih predstavnika svoje jedine domovine, Crne Gore. Odoljeli smo napadima spolja, a tako i iznutra“, rekao je Mandić.\nOn je kazao da je MEAA jedino udruženje u Australiji koje je od početka imalo web sajt.\nMandić je naveo da nekadašnja okupljanja sve više gube smisao i da se crnogorski iseljenici povezuju video linkovima, skajpom i ostalim sredstvima moderne tehnologije.\nNa pitanje koliko je brojna crnogorska dijaspora u Australiji, Mandić je rekao da je tačan broj Crnogoraca vrlo teško odrediti.\n„Do osnivanja našeg udruženja u statističkim podacima se nije mogla naći odrednica Crnogorac.Tek našim upornim zahtjevima i žalbama na prave adrese počeo se pojavljivati i broj Crnogoraca“, kazao je Mandić.\nKako je naveo, na prvom popisu 2001. godine 766 iseljenika se u nacionalnom smislu izjasnilo kao Crnogorci. Na drugom popisu, 2007. godine, taj broj se povećao na 1171, da bi 2013. godine dostigao cifru 1554“, precizirao je Mandić.\n„Ne bih rekao da se toliki broj uselio u Australiju za ovih desetak godine, već će prije biti da dolazi do osvještavanja naših iseljenika koji su se uvjerili da se izjašnjavanjem za svoju nacionalnost ne čini ništa loše drugima, kako im je tako dugi niz godina umetano u glavu“, ocijenio je Mandić.\nOn smatra da iseljenika iz Crne Gore, koji se izjašnjavaju drugim nacionalnostima, ima od četiri do pet hiljada.\nNa pitanje koji su glavni problemi sa kojima se součavaju crnogorski iseljenici u Australiji, Mandić je kazao da su to „bolesti preslikane iz domovine“.\n„Podijeljenost, želja za popularnošću, poltronizam i pojava fiktivnih udruženja, korištenje društvenih mreža u širenju lažnih informacija što unosi konfuziju i razdor medju iseljenicima širom svijeta, a ne samo u Australiji“, naveo je Mandić.\nKako je kazao, probleme im stvaraju i pojedinci iz crnogorskih nevladinih organizacija (NVO) koji, prema riječima Mandića, koriste svaki mogući način da se „ogrebu za dio kolača namijenjen dijaspori“.\n„MEAA je bila i ostala istinski reprezent crnogorskih nacionalnih interesa u Australiji. Tako je bilo od našeg osnivanja i tako će i ostati“, poručio je Mandić.\nKako je kazao, ne treba izgubiti iz vida stanje u Australiji u vrijeme kada je MEAA osnovana.\nKako je naveo, internet je bio tek u povoju i jedine informacije koje su dopirale do crnogorskih iseljenika su bile od Srpske pravoslavne crkve (SPC) i određenih medija.\n„Informacije su dopirale od velikosrpskih etničkih medija, novina, etničkih kanala i državnog SBS radija koji je emitovao program na jezicima etničkih grupa ukoliko su ispunjavali uslove brojnosti“, precizirao je Mandić.\nPrema njegovim riječima, osnivanjem i ciljevima koji su naznačeni u osnivačkom aktu MEAA, cijela zajednica“ je podignuta na noge“.\nMandić je kazao da je MEAA bila izložena prijetnjama, omalovažavanjima, psihološkim uzmemiravanjima i drugim napadima u pojedinim medijima.\nOn je dodao da je MEAA pravovremeno reagovala na svaki neosnovani napad na crnogorske nacionalne vrijednosti, izvrtanje istorijskih činjenica i vrijeđanje legalno izabranog rukovodstva Crne Gore.\n„ Očistili smo SBS radio program na srpskom jeziku od svih radio dopisnika iz Crne Gore koji su se godinama iživljavali i liječili svoje frustracije nad Crnom Gorom i Crnogorcima. Umirili smo svještenstvo SPC na tom radiju i očistili ga od anticrnogorske propagande“, rekao je Mandić.\nKako je naveo, imajući u vidu značaj moderne tehnologije i Interneta, MEAA je napravila svoj web sajt i na taj način se povezala sa mnogim crnogorskim udruženjima i iseljenicima širom svijeta.\n„Bili smo među prvim učesnicima fronta za borbu obnove crnogorske državnosti i učesnici Crnogorskih susreta u Čikagu, Kongresa u Njujorku i Cetinju gdje su se donosile značajne odluke i deklaracije podrške nezavisnoj Crnoj Gori“, podsjetio je Mandić.\nMEAA je, kako je dodao, učestvovala na prvom zajedničkom okupljanju pod nazivom Crnogorski susreti u Čikagu.\nKako je podsjetio Mandić, 1999. godine na Svjetskom kongresu u Njujorku donijeta je Deklaraciju dobre volje o Crnoj Gori sa zahtjevom Vladi Crne Gore da raspiše Referendum za nezavisnost.


Vučićeva poseta Moskvi nova šansa za izvoz u Rusiju - Sputnjik Srbija\n15:03 14.08.2015 (osveženo 16:46 29.06.2017) Preuzmite kraći link\nPiše Tanja Trikić, Jovana Vukotić\nTanja Trikić, Jovana Vukotić. Sputnik Srbija\nIzvoz u Rusiju bio je velika šansa za srpsku privredu, kako zbog tog sporazuma, tako i zbog ruskih kontramera za zemlje koje su uvele antiruske sankcije, što je ostavljalo veći prostor za srpsku prehrambenu robu. Međutim, ta šansa nije iskorišćena pre svega zbog pada rublje u odnosu na dolar što je značilo i poskupljenje uvoznih proizvoda u Rusiji.\nPredstavnik privredne komore Srbije u Moskvi Sveta Vasiljević kaže za Sputnjik da potencijal za srpski izvoz u Rusiju ni izdaleka nije iscrpljen i da postoje velike mogućnost za napredak.\nVučić u oktobru u Rusiji (video)\n„Iako u prvih pola godine beležimo pad izvoza u neprehrambenom sektoru, ohrabruje to što prehrambeni sektor beleži blag rast. Ako gledamo u odnosu na prošlu godinu, gde je rast bio i preko 20 odsto, to je onda samo šest odsto trenutno. Međutim, ohrabruje činjenica da su potpisani brojni ugovori, a na osnovu najava koje imamo ipak mislim da ćemo nadoknaditi neke gubitke koje smo imali u prvih pola godine“, ističe Vasiljević.\nStatistika kaže da je sve veći broj kompanija koje sarađuju sa ruskim privrednicima i da taj broj raste, kao i broj artikala koji se plasiraju na rusko tržište.\nPrema rečima Vasiljevića, Srbija nudi Rusiji veliku paletu proizvoda, ali najaktuelnije je sveže voće i povrće. Kako dodaje, predstavništvo PKS se trudi da srpskim kompanijama maksimalno olakša pristup ruskom tržištu.\n„Osim Koordinacionog centra za Rusku Federaciju koji postoji u Privrednoj komori Srbije u Beogradu, takođe predstavništvo Privredne komore Srbije u Moskvi se trudi i omogućava i novim, ali i starim izvoznicima da nađu potencijalnog kupca. Takođe, mi proveravamo kakav je to kupac i trudimo se da robu najdirektnije plasiramo tom kupcu koji je zainteresovan za određenu vrstu ili određen asortiman robe. Komora služi kao servis u svakom pogledu“, navodi Vasiljević.\nOn očekuje da će Vučićeva poseta Moskvi rezultirati konkretnim dogovorima i podstaći ekonomsku saradnju.\n„Još se ne zna format posete. Ali će to biti ogromna stvar za još bolju, još bližu saradnju i za, mi se nadamo, neke konkretne dogovore“, kaže Vasiljević.\nposeta, izvoz u Rusiju, Sveta Vasiljević, Aleksandar Vučić, Moskva, Srbija


Novi Opel Combo: Prostrani transporter sa kompaktnim dimenzijama tovarnog prostora i vrhunskim tehnologijama - Automagazin\nOpel najavljuje petu generaciju svog kompaktnog, multifunkcionalnog komercijalnog vozila Combo. Novi Combo Cargo van je razvijen sa ambicijom pružanja vrhunske efikasnosti profesionalcima i najnižim troškovima vlasništva u segmentu...\n... zahvaljujući potpuno novoj arhitekturi, genijalnom utovaru i jedinstvenim tehnologijama istovremeno predstavljajući ogroman skok u odnosu na odlazeću verziju. Sa svojom svetskom premijerom koja će se desiti na sajmu komercijalnih vozila IAA u Hanoveru 19. septembra 2018. i mogućnosti porudžbina od septembra, novi Combo nudi širok spektar varijanti koji uključuje standardnu verziju sa dužinom od 4,40 metara, produženu verziju sa 4,75 metara, obe sa kabinom koja ima dva ili tri prednja sedišta, i prostranom verzijom sa pet sedišta. Opelov novi kompaktni transporter takođe zasenjuje većinu svojih glavnih konkurenata sa zapreminom tovarnog prostora do 4,4m3, nosivošću do 1000 kg i dužinom tovarnog prostora do 3440 mm za predmete i radni materijal. Odlučujuća za mnoge profesionalce je posebno genijalna odlika da je distanca između lukova točkova dovoljno široka da obezbedi utovar Euro paleta, od kojih se dve mogu smestiti u kargo prostor standardne verzije Comba. Izuzetno dug pribor kao što su drvene daske mogu da se smeste pod uglom zahvaljujući opcionom krovnom otvoru.


Goati: Srbija nema parlamentarnu demokratiju | Autonomija\nGoati: Srbija nema parlamentarnu demokratiju\nGoati je rekao da u praksi u Srbiji, umesto parlamenta u evropskom smislu te reči, postoji skupština “privremenih partijskih delegata”.\nPredsednik organizacije Transparentnost Srbija Vladimir Goati izjavio je danas da u Srbiji ne postoji prava parlamentarna demokratija.\nGoati je na okruglom stolu u Novom Sadu rekao da u praksi u Srbiji, umesto parlamenta u evropskom smislu te reči, postoji skupština “privremenih partijskih delegata”.\nPrema njegovim rečima, u Srbiji je na delu “posredni proporcionalni sistem, kakav ne postoji nigde”.\nObjasnio je da to znači da stranke nakon izbora po nepoznatim kriterijumima sa liste od 250 poslanika biraju onoliko poslanika koliko su dobili na izborima.\nReč je o potpunoj arbitrarnosti, koja širom otvara vrata korupciji, pošto poslanike sa liste biraju “partijski faraoni”, rekao je Goati.\nDodao je da je ta arbitrarnost ugrađena i u Ustav Srbije, zbog čega su neophodne njegove izmene.\nOn je ocenio da Srbija u potrazi za najboljim izbornim rešenjem treba da uporedi različita evropska iskustva.\nGoati je rekao da je Skupština Srbije “ogromna” i ocenio da broj poslanika mora da se smanji.\nProfesor političkih nauka sa Univerziteta u škotskom gradu Aberdinu Majkl Kiting (Mićael Keating) rekao je da je regionalizam kao trend u usponu u Evropi.\nOn je kazao da u Evropskoj Uniji postoje različita iskustva u regionalizaciji i ocenio da recept koji je uspešan u jednoj zemlji ne mora da bude uspešan u drugoj.\nOkrugli sto “Evropska iskustva u regionalizaciji i perspektive decentralizacije Srbije” organizovao je novosadski Centar za regionalizam, uz podršku nemačke fondacije Fridrih Ebert (Friedrich).


Poseta prihvatnom centru Kikinda\nUtorak, 25. april, 11 sati, objekat 29. novembar, Banatska Topola\nCatholic Relief Services - USCCB, Konferencija katoličkih biskupa Sjedinjenih Američkih Država - CRS i Fondacija Ana i Vlade Divac obnovili su i opremili objekat prihvatnog centra za izbeglice i migrante u Banatskoj Topoli pored Kikinde čime će biti unapređeni uslovi za smeštaj 250 izbeglica i migranata. Vrednost projekta adaptacije i opremanja je 250.000 američkih dolara. Projekat obnove je finansirala američka humanitarna organizacija Latter-Day Saints Charities. Radovi su počeli u decembru 2016. godine i završeni u martu ove godine.\nPrihvatni centar posetili su Ivan Gerginov, pomoćnik komesara za izbeglice i migracije Republike Srbije, Joshua Kyller, regionalni kooridnator za izbegličku krizu Catholic Relief Services USCCB, Dino Mujanović, direktor kancelarije Catholic Relief Services USCCB za Srbiju i Ana Koeshall, direktorka fondacije Ana i Vlade Divac kao i novinarske ekipe.\nZahvaljujući podršci donatora i partnera i u koordinaciji sa resornim državnim institucijama, pre svega Komesarijatom za izbeglice i migracije Republike Srbije i Ministarstvom za rad, zapošljavanje, boračka i socijalni pitanja Republike Srbije, Fondacija Ana i Vlade Divac je za poslednje dve godine dana realizovala projekte pomoći izbeglicama i migrantima u vrednosti od 5,5 miliona dolara.\nU okviru toga, Fondacija Ana i Vlade Divac je zajedno sa partnerima, Catholic Relief Services (CRS) za protekle dve godine dana obezbedila i distribuirala humanitarnu pomoć izbeglicama i migrantima i unapredila uslove za njihov smeštaj u ukupnoj vrednosti od 2,5 miliona dolara.\nFondacija Divac i CRS obnovili su zajedno 9 objekata za smeštaj azilanata u Krnjači, a do kraja juna u istom centru obnoviće još 4. Pored toga, do kraja jula u Tutinu će biti završena adaptacija objekta za smeštaj azilanata dok će u okviru prihvatnog centra za izbeglice i migrante u Vranju biti izgrađen montažni objekat koji će služiti kao dečji kutak.


Muslimani, pravoslavci, katolici i jevreji ujedinjeni u Sarajevu - Serbinfo.ch\nHome Balkan Muslimani, pravoslavci, katolici i jevreji ujedinjeni u Sarajevu\nMuslimani, pravoslavci, katolici i jevreji ujedinjeni u Sarajevu\nBrojni svetski mediji izvestili su danas o dolasku poglavara Rimokatoličke crkve pape Franje u Sarajevo, naglašavajući da je papa došao da bi doneo poruku mira i saživota u zemlji koja se suočila s ratnim razaranjima.\n6. juna 2015. Modified date: 7. juna 2015.\nBrojni svetski mediji izvestili su o dolasku poglavara Rimokatoličke crkve pape Franje u Sarajevo, naglašavajući da je papa došao da bi doneo poruku mira i saživota u zemlji koja se suočila s ratnim razaranjima.\nRadio Slobodna Evropa (RSE) navodi da je papa Franja molio za milost svima, zalaganje za pravednost, za stvaranje mira, a ne rata i nesloge.\n“Jedino to nas čini srećnim i blaženim”, poručio je papa u Sarajevu na propovedi okupljenim desetinama hiljada hodočasnika, služeći svetu misu na otvorenom na stadionu “Asim Ferhatović Hase” na Koševu.\n“Blago mirotvorcima”, podsetio je poglavar Rimokatoličke crkve na reči Isusa Hristosa navodi američki radio, dodajući da je papa Franja pozvao na praštanje, na osećaje koji ljudima pomažu da tamo gde žive postanu umetnici stvaranja mira.\nAsošijeted pres izveštava da je papa tokom jednodnevne posete Sarajevu radi ohrabrivanja pomirenja posle rušilačkog trogodišnjeg rata 1990-ih, pozvao muslimane, pravoslavce i katolike da “varvarstvo” rata ostave iza sebe i zajedno rade na stvaranju mirne budućnosti.\n“Nikad više rat!”, rekao je u njegovoj propovedi papa Franja, osuđujući one koji podstiču rat radi prodaje naoružanja ili namerno izazivaju napetost među ljudima različitih kultura.\nPapa je, navodi AP, rekao da želi da ohrabri pomirenje u BiH, ali i zajednicu katoličkih Hrvata, kojih ima tek oko 15 odsto od ukupnog stanovništva, dok prema statistici Vatikana muslimanskih Bošnjaka ima 40 odsto a Srba pravoslavnih hrišćana 31 odsto.\nAmerička agencija ističe da su uprkos prikazanoj slozi “rane gnojne i dve decenije posle”, i da “pravoslavni Srbi žele odvojenu državu, muslimanski Bošnjaci unitarnu zemlju, a rimokatolički Hrvati žele njihov sopstveni autonomni region”.\n“Mnogo katolici sa hrvatskim pasošima jednostavno su otišli da nađu bolju sreću u Evropskoj uniji, bežeći od stope nezaposlenosti od 43 odsto”, navodi AP.\nAgencija navodi da se papa Franja obratio i tročlanom Predsedništvu BiH, pozivajući na protivljenje “divljaštvu” onih koji žele da nastave da seju podele “kao izgovor za dalje neizrecivo nasilje”, i zalažući se za nastavak rada ka koegzistenciji putem strpljivog i dijaloga uz poverenje.\nPodsećajući da je više od 100.000 žrtava međuetničkih sukoba, i Bi-Bi-Si (BBC) navodi da i 20 godina posle građanskog rata, koji je podelio lokalno stanovništvo u verskom i etničkom smislu, u društvu i dalje ne postoji razumevanje i jedinstvo.\nPapa Franja je, navodi britanska mreža, nabrojao stradanja kroz koje su morali da prođu stanovnici BiH, pominjući izbegličke logore, srušene kuće i fabrike, srušene živote.\n“Vi sami to odlično znate, preživeli ste sve to – toliko patnje, rušenja, toliko boli!”, rekao je poglavar Rimokatoličke crkve, obraćajući se auditorijumu od 65.000 ljudi.\nBBC navodi da je papa Franja stigao u BiH radi uspostavljanja dijaloga između muslimana i katolika, radi čega će se sresti sa predstavnicima muslimanskom, pravoslavnom i jevrejskom zajednicom.\nRojters iz Sarajeva prenosi izjavu pape da je video nadu u oko 150 mladih koja su ga na aerodromu dočekala u tradiconalnim nošnjama svih etničckih grupa i sa kojima se rukovao.\n“Muslimani, pravoslavni, Jevreji, katolici i druge manjine zajedno i radosni. To je nada. Hajde da verujemo u tu nadu”, rekao je papa Franja.\nBritanska agencija ističe da je papina poseta usledila nekoliko dana posle stupanja na snagu sporazuma o bližim vezma EU i BiH, delu “nove zapadne inicijative za ohrabrivanje političkih i ekonomksih promena”.\nPapa Franja je naveo da na susretu sa tročlanim Predsedništvom da mirovne inicijative Hrvata, Srba i Bošnjaka pokazuju da “čak i najdublje rane mogu biti zaceljene pročišćavanjem sećanja i čvrstim usidravanjem nada za budućnost”.\nFrans pres ističe da je poglavar Rimokatoličke crkve ranije Sarajevo sa njegovim sinagogama, crkvama i džamijama jednim uz druge, nazvao “Evropskim Jerusalimom”, raskrsnicom kultura, naroda i vera, koja zahteva “građenje novih i održavanje i obnavljanje starih mostova”.\nNekada svetionik multikulturalnosti, Sarajevo je sada uglavnom podeljeno duž etničkih linija, konstatuje francuska agencija, prenoseći uverenje vatikanskih zvaničnika da papa Franja može da izvrši pozitivan uticaj promovisanjem međuverskog dijaloga.\nPapa Franja je drugi poglavar Rimokatoličke crkve koji je posetio Sarajevo, posle Jovana Pavla Drugog, koji je taj grad posetio 1997. godine, dve godine po završetku rata, podseća AFP.\nPrevious articleIzabrana tri finalna predloga za novu Švajcarsku himnu\nNext articleRolan Garos: Vavrinka savladao Đokovića u finalu\nPeter Keller za “Weltwoche”: Kukasti krst i dvoglavi orao\nSvakom trećem Švajcarcu smetaju stranci\nDan kada je sa svojih vekovnih ognjišta proterano 220.000 Srba


Najgori rezultat hedž fondova od početka pandemije – The PRESTIGE\nNajgori rezultat hedž fondova od početka pandemije\nHedž fondovi su tokom novembra zabeležili najgori rezultat u posljednjih 20 mjeseci, nakon rasprodaje na globalnim tržištima izazvane zabrinutošcću zbog pojave omikron soja virusa Covid-19, prema podacima istraživačke kompanije HedgeFund Research.\nTržišta akcija je u posljednjoj nedjelji novembra zahvatila spirala pada, pri čemu su američke akcije izgubile skoro 4,0 odsto vrijednosti tokom poslednjih pet trgovačkih sesija u mjesecu, nakon vijesti o novoj varijanti virusa, prenosi agencija Reuters.\nVolatilnost na tržištima valuta i obveznica je takođe skočila u tom periodu.\nKompozitni indeks HFRI za hedž fondove pao je za 2,2 odsto u novembru, što je njegov najveći mesečni pad od marta 2020. godine, kada je pandemija korona virusa prvi put udarila finansijska tržišta, objavila je ova konsultantska kuća u svom izvještaju.\nNa ovako veliki pad kapitala kojim upravljaju hedž fondovi, čije strategije obuhvataju miks ulaganja na kratak i dugi rok, uticalo je to što ih je vest o omikronu zatekla nespremne.\nRezultati HFRI podudaraju se sa onima do kojih su došle druge istraživačke firme za hedž fondove, kao sto je Pivotal Path, napominje se u izvještaju.\nBerze pale zbog oštrog pada cijene nafte


Može li Srbija u „kontranapad“: Tri debakla Prištine - Sputnjik Srbija\n08:21 27 Oktobar 2020\n13:03 23.09.2017 (osveženo 17:08 24.09.2017) Preuzmite kraći link\nRamuš Haradinaj još nije propisno ni zagrejao teško stečenu premijersku fotelju vlade Kosova, a već je i zvanično morao da prizna nemoć svoje vlade. Prvo je u međunarodnoj zajednici odbijena njegova ideja da se sastavi novi plan po kojem će se izvršiti demarkacija granice sa Crnom Gorom, a sada je i zvanično morao da izađe i kaže da od apliciranja za prijem u Unesko i Interpol — nema ništa.\nZa to poslednje, Haradinaj krivi opoziciju za koju kaže da je opstruisala formiranje vlade, zbog čega su bili u nemogućnosti da se posvete lobiranju, odnosno vrbovanju članica obe organizacije, kako ne bi doživeli fijasko kao prošle godine kad su aplicirali za Unesko. Druga strana priče pak vodi ka tome da je situacija sasvim drugačija i da međunarodna zajednica u stvari više ne želi da Kosovu pravi ustupke, i to sa razlogom.\nOno što se od Kosova očekivalo do sada nije ispunjeno, a albanski političari su na temi formiranja vlade pokazali svetu ne samo da nisu zreli da vode takozvanu „državu“, već i da su više okrenuti retorici koja im pabirči glasove na izborima nego što su predani da ispune zadatke koje od njih očekuje EU.\nDok nova vlada na Kosovu ne bude ponovo, da kažemo, u potpunoj milosti sveta, može li Srbija tu vremensku crnu rupu da popuni sopstvenim diplomatskim pobedama i tako vrati percepciju u svetu da Kosovo nije nezavisno?\nStefan Surlić sa Fakulteta političkih nauka kaže da Srbija tokom tog vremena treba da svoje diplomatske napore da usmeri u dva smera — da osigura da Kosovo ne može da bude punopravni član UN i da osnaži svoju poziciju kod članica EU koje nisu priznale Kosovo.\n„Te dve političke činjenice trajno pod znak pitanja stavljaju bilo kakvu budućnost nezavisnosti Kosova“, odgovor je Surlića na naše pitanje.\nNaš sagovornik ujedno napominje da Srbija pre svega treba da „udari“ svim diplomatskim sredstvima na pitanje svoje kulturne baštine, što je tema usko povezana sa Uneskom, kako bi ona postala predmet pregovora.\n„Nekako se pokazuje da je sve ovo vreme to pitanje statusa srpskih manastira stavljano na stranu, a zapravo je to jedno od najosetljivijih identitetskih pitanja za Srbe, kako na Kosovu, tako i u Srbiji. To pitanje ne može da se rešava nikakvim preglasavanjem u Unesku, nego mora da bude predmet dogovora Beograda i Prištine kako bi se pronašao neki modalitet o eksteritorijalnom ili posebnom statusu za srpsku kulturnu baštinu, koja bi bila pod ingerencijama kako kulturnih, tako i političkih institucija u Beogradu“, predlaže naš sagovornik.\nŠto se tiče odustajanja od Interpola, Surlić kaže da su ove godine okolnosti na tu temu bile povoljne po Srbiju, jer će Generalna skupština Interpola biti održana u Kini i jer tom organizacijom trenutno predsedava Rusija, dakle dve države koje ne priznaju Kosovo. Međutim, pitanje je da li će nam sreća biti naklonjena i na narednom zasedanju.\n„Ali Srbija mora da nastavi sa diplomatskim naporima, do sada je imala, da tako kažem, i diplomatsku sreću. Sada je ostalo otvoreno pitanje gde i kada će biti sledeće zasedanje Interpola i da li će kosovska vlada do tada dovoljno ojačati da može da podnese zahtev z članstvo“, navodi naš sagovornik.\nDemokratski savez Kosova (LDK) ocenio je kao neuspeh odluku kosovskog premijera Ramuša Haradinaja da povuče kandidaturu Kosova za članstvo u Interpolu, ističući da je to pokoravanje. S druge strane, direktor Kosovskog centra za studije bezbednosti Florijan Ćehaja smatra da je odluka kosovske vlasti razumna i da je bolje ići sigurnim koracima.\nHaradinaj je tu odluku doneo nakon što je zamenik premijera i ministar spoljnih poslova Bedžet Pacoli izjavio da Priština nema dovoljno glasova da bi bila primljena u članstvo Interpola.\nsrpska diplomatija, interpol, Unesko, Kosovo i Metohija, Srbija


Usvojena informacija o realizaciji mjera populacione politike\nVlada Republike Srpske usvojila je danas informaciju o realizaciji mjera populacione politike "Fond treće i četvrto dijete" za 2018. godinu.\nU okviru pronatalitetnih mjera koje sprovodi Vlada Republike Srpske, Ministarstvo porodice, omladine i sporta u saradnji sa Javnim fondom za dječiju zaštitu Srpske od 2006. godine realizuje projekat "Fond treće i četvrto dijete" kojim se isplaćuje jednokratna novčana naknada svim majkama koje u tekućoj godini rode treće, odnosno četvrto dijete i na ostvarivanje ove naknade nema uticaja materijalni status porodice, saopšteno je iz Biroa Vlade Srpske za odnose s javnošću.\nKako se naglašava, Ministarstvo porodice, omladine i sporta je za ove namjene od 2006. do 2017. godina izdvojilo 9.788.228 KM, a za iste namjene je u 2018. godini izdvojeno 900.000 KM.\n"Na ime pronatalitetne naknade isplaćuje se jednokratni iznos od 600 KM za svako trećerođeno dijete, odnosno 450 KM za svako četvrtorođeno dijete. U Republici Srpskoj je prošle godine evidentirano 1.349 trećerođenih i 243 četvrtorođene djece", navodi se u saopštenju.\nVlada Srpske je na današnjoj sjednici prihvatila odredbe posebnog kolektivnog ugovora za zaposlene u institucijama pravosuđa Republike Srpske i ovlastila ministra pravde da ga potpiše u predloženom tekstu.\nU saopštenju se navodi da je Vlada Srpske saglasna je sa potpisivanjem Sporazuma između Vlade Srbije i Savjeta ministara o saradnji u oblasti borbe protiv trgovine ljudima i imenovanju koordinatora za borbu protiv trgovine ljudima u Srpskoj ukoliko su kao nadležni organi navedene nadležne institucije Srpske čijim radom koordinira imenovani predstavnik Vlade Srpske.\nVlada je donijela rješenje o imenovanju koordinatora za borbu protiv trgovine ljudima u Srpskoj, saopšteno je iz Biroa Vlade Srpske za odnose s javnošću.\nNa današnjoj sjednici usvojena je informacija o radu Koordinacionog tijela za praćenje kretanja ilegalnih migranata preko teritorije Republike Srpske.


Bang & Olufsen brend predstavlja nove slušalice vrhunskog zvuka - Lux Life luksuzni portal\nOve moderne slušalice dizajnirane su da proslave 95 godina inovacije i izvrsnosti ovog brenda, a toga su verni fanovi i kupci dobro svesni. Slušalice poseduju mekane jastučiće za uši od jagnjeće kože, što znači da su veoma udobne i da ih dugoročno izlaganje vašoj Spotify plejlisti neće ni na koji način pokvariti. Intuitivni korisnički interfejs dodaje divno iskustvo slušanja, sa kontrolama osetljivim na dodir i mehaničkim brojčanicima koji se nalaze direktno na slušalicama.\nInženjeri kompanije Bang & Olufsen uspeli su da stvore slušalice koji zadovoljavaju verovatno sve ideje i želje korisnika. To je postignuto mekanim oblikom od memorijske pene, dok revidirani dizajn trake za glavu sada uključuje kravlju kožu vrhunskog kvaliteta i pleteni tekstil po meri. Sve ove novine, kreirane su sa ciljem da ove slušalice budu udobne i neosetne kada se nose. Po ceni od 800 dolara, Beoplay H95 dolaze u crnoj i sivoj verziji i sadrže prilagođene 40-milimetarske titanijumske drajvere, upotpunjene neodimijumskim magnetima koji imaju za cilj da pruže najbolji kvalitet zvuka.\nSlušalice H95 su takođe poznate po svojim performansama aktivnog poništavanja buke, osiguravajući korisnicima i audiofilima da njihovo iskustvo neće biti uništeno ni na koji način. Glatki i precizni aluminijumski brojčanik koji je prisutan sa obe strane slušalica nudi brzi pristup vašim željama za zvuk i omogučava vam da čak i u aktivnim trenucima možete podesiti željene opcije.\nBudući da su punjenje i radni vek baterije jedan od najvećih problema kada su bežične sušalice u pitanju, Beoplay H95 se trudi da i to reši, jer omogućava čak 38 sati reprodukcije sa samo jednim punjenjem.